Yesu Ngɔ Ngmɔkɔ Tso Nɛ E Gbiɛ Lɛ ɔ Kɛ Tsɔɔ Hemi Kɛ Yemi He Ní | Yesu Si Himi Ngɛ Zugba a Nɔ\nKANE NGƐ Alur Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitonga (Malawi) Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kazakh Kazakh (Arabic) Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Korean Lingala Lomwe Luganda Luo Luvale Macedonian Macua Malagasy Malay Malayalam Maltese Mauritian Creole Maya Moore Myanmar Ndau Norwegian Nyungwe Oromo Ossetian Otetela Pangasinan Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Tshwa Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nYesu Ngɔ Ngmɔkɔ Tso Kɛ Tsɔɔ Hemi Kɛ Yemi He Ní\nNGMƆKƆ TSO Ɔ NƐ E NƆ BAHI NGLA A WOƆ NƆ HEMI KƐ YEMI MI HE WAMI\nNIHI YA BI YESU KAA E TSƆƆ MƐ HE NƐ E NÁ E HE WAMI Ɔ KƐ JE\nYesu je Yerusalem Hɔɛgbi piani, nɛ e kpale kɛ ho Betania ya ngɛ Oliv Yo ɔ kasa nya ngɛ beleku je. Benɛ je jɔ ɔ, e ma nyɛ maa pee kaa, e ya hwɔ e huɛ Lazaro nɛ e nyɛmiyihi ji Maria kɛ Marta a we ɔ mi.\nE nɔ jena nɛ ji Nisan ligbi 11 ɔ, Yesu kɛ e kaseli ɔmɛ kpale ma blɔ nɔ kɛ yaa Yerusalem. Ke Yesu ya sɔlemi we ɔ, e be lejɛ ɔ yae hu kɛ ya si benɛ e ma gbo. Ligbi nɛ ɔ hu ji ligbi nɛ e maa ya e nyagbe fiɛɛmi loko a maa ye Hetsɔmi ɔ. Enɛ ɔ se ɔ, e maa to e gbenɔ ɔ he Kaimi sisi, nɛ lɔ ɔ se ɔ, a maa kojo lɛ, a maa bu lɛ fɔ, nɛ a maa gbe lɛ.\nBenɛ a je Betania nɛ a ya gu Oliv Yo ɔ nɔ kɛ yaa Yerusalem ɔ, Petro na ngmɔkɔ tso ɔ nɛ Yesu gbiɛ ɔ, nɛ e kpa ngmlaa ke: “Tsɔɔlɔ, hyɛ, ngmɔkɔ tso ɔ nɛ o gbiɛ ɔ ngla!”—Marko 11:21.\nSe mɛni he je nɛ Yesu ha nɛ ngmɔkɔ tso ɔ ngla a? Wa maa na heto ɔ ngɛ nɔ́ nɛ e de kɛ tsa nɔ ɔ mi. E de ke: ‘Niinɛ, i ngɛ nyɛ dee ke, ke nyɛ ngɛ hemi kɛ yemi nɛ nyɛ ji nɔ́ ɔ, pi nɔ́ nɛ i pee ngmɔkɔ tso nɛ ɔ kɛkɛ nɛ nyɛ ma nyɛ maa pee. Ke nyɛ de yo nɛ ɔ tete po ke, “Hiaa, nɛ o ya nɔ wo mi ɔ,” e maa ba mi jã.’ (Mateo 21:21, 22) Yesu kɛ munyu nɛ ɔ ngɛ munyu ko nɛ e tu be ko kaa ke nɔ ko ngɛ hemi kɛ yemi ɔ, e ma nyɛ maa hia yoku ɔ nɔ mi mae.—Mateo 17:20.\nYesu sume nɛ kaseli ɔmɛ a hɛ nɛ je nɔ kaa a hia hemi kɛ yemi ngɛ Mawu mi. Enɛ ɔ he je nɛ e ha nɛ ngmɔkɔ tso ɔ ngla a nɛ. E de mɛ ke: “Ke nyɛ ngɛ sɔlee, nɛ nyɛ bi ke a pee nɔ́ ko ha nyɛ ɔ, nyɛ he ye; kɛkɛ ɔ, nɔ́ tsuaa nɔ́ nɛ nyɛ bi ɔ, a maa pee ha nyɛ.” (Marko 11:24) Yesu se nyɛɛli tsuo ma nyɛ maa kase nɔ́ ko ngɛ mi! Hemi kɛ yemi nɛ kaseli ɔmɛ ma ná a he hia wawɛɛ, ejakaa a kɛ kahi fuu maa kpe. Se nɔ́ kpa ko hu ngɛ nɛ wa ma nyɛ maa kase ngɛ ngmɔkɔ tso ɔ kɛ hemi kɛ yemi he.\nKaa bɔ nɛ ngmɔkɔ tso ɔ bɔ kusuu se e wui yiblii ɔ, jã nɔuu nɛ Israel ma a hu ngɛ. Mawu kɛ ma a so, nɛ ngɛ nimli a hɛ mi ɔ, e ngɛ kaa nɔ́ nɛ a yeɔ Mawu Mlaa amɛ a nɔ. Se ma a tsuo be hemi kɛ yemi, nɛ a wui yiblii kpakpa. Mawu Bi ɔ po a kua lɛ! Enɛ ɔ he ɔ, Yesu ngɛ tsɔɔe kaa, kaa bɔ nɛ e gbiɛ ngmɔkɔ tso ɔ, jã a kɛ̃ nɛ a maa gbiɛ ma nɛ be hemi kɛ yemi nɛ e wui yiblii nɛ ɔ.\nBe bɔɔ se ɔ, Yesu kɛ e kaseli ɔmɛ ya su Yerusalem. E ho sɔlemi we ɔ ya kaa bɔ nɛ e pɔɔ peemi ɔ, nɛ e bɔni nihi ní tsɔɔmi ngɛ lejɛ ɔ. Osɔfo nikɔtɔma amɛ kɛ ma nimeli ɔmɛ a hɛ ji nɔ́ nɛ Yesu pee sika tsakeli ɔmɛ a nɔ. Lɔ ɔ he ɔ, a kɛ sane bimɛ ko ya pi lɛ. A bi lɛ ke: “Mɛni he blɔ o ngɛ nɛ o kɛ peeɔ kikɛmɛ a ní nɛ ɔmɛ? Mɛnɔ ha mo jamɛ a he blɔ ɔ?”—Marko 11:28.\nYesu hu he nɔ ke: ‘Imi hu ma bi nyɛ munyu kake pɛ nɛ nyɛ ha mi heto, kɛkɛ ma tsɔɔ nyɛ he blɔ nɛ i ngɛ nɛ i kɛ peeɔ ní nɛ ɔmɛ. He wami nɛ Yohane kɛ baptisi nihi ɔ, Mawu lɛ ha lɛ, aloo adesa?’ Piɔ lɛɛ Yesu mohu lɛ ngɔ sane bimi kɛ pi e he nyɛli ɔmɛ konɛ a je nya. Osɔfo nikɔtɔma amɛ kɛ ma nimeli ɔmɛ ya ajla ngɛ heto nɛ a ma ha Yesu ɔ he. A de a sibi ke: ‘Ke wa de ke Mawu lɛ ha lɛ ɔ, e ma bi wɔ ke, “Mɛni he je nyɛ he we lɛ yi mɔ?” Se akɛnɛ ma a tsuo “he ye kaa Yohane ɔ, gbalɔ ji lɛ he je ɔ,” a ye ma a gbeye kaa a ma de ke, “adesa dɛ mi e je.”’—Marko 11:29-32.\nYesu he nyɛli ɔmɛ gbɛ si hluu, se a nɛ́ heto kpakpa ko nɛ a ma ha lɛ. Lɔ ɔ he ɔ, a de lɛ ke: “Wa li.” Kɛkɛ nɛ Yesu hu de mɛ ke: ‘Lɛɛ imi hu he blɔ nɛ i kɛ peeɔ ní nɛ ɔmɛ ɔ, i be nyɛ tsɔɔe.’—Marko 11:33.\nMɛni he je nɛ Nisan ligbi 11 ji ligbi titli ɔ?\nMɛni wa ma nyɛ maa kase ngɛ ngmɔkɔ tso ɔ nɛ Yesu ha nɛ e ngla a mi?\nBenɛ nihi ya bi Yesu ke e tsɔɔ mɛ nɔ nɛ ha lɛ he blɔ ɔ, mɛni blɔ nɔ nɛ e gu kɛ gbɛ a juɛmi?


Heyeli Kɛmiije Nyɔŋyeli Mli—Yɛ Blema kɛ Ŋmɛnɛ\nKANEMƆ YƐ Acholi Afrikaans Albania Amharic Arabic Armenia Armenia (West) Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Blɔfo Bulgaria Cambodia Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatia Czech Dangme Denmark Digor Drehu Dutch Efik Estonia Ewe Fiji Finland Fon French Ga Garifuna Georgia Germany Guarani Gun Haitian Creole Hausa Hebri Hela Hiligaynon Hindi Hiri Motu Hmong (White) Hungary Ibanag Iceland Igbo Iloko Indonesia Isoko Italia Japan Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuania Lomwe Luganda Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mapudungun Mauritia Creole Maya Mazatec (Huautla) Mbunda Mongolia Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Runyankore Russia Rutoro Samoa Sango Saramacca Sena Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Tetun Dili Thailand Tigrinya Tiv Tojolabal Tok Pisin Tonga Tshiluba Tshwa Tsonga Turkey Twi Tzeltal Tzotzil Ukrain Umbundu Urdu Urhobo Venda Vietnam Waray-Waray Wayuunaiki Wolaita Xhosa Yoruba Zande Zulu\nAfrikabii ni ahɔ̃ɔ amɛ akɛ nyɔji kɛtee Amerika lɛ bafee nitsumɔ ni shika yɔɔ mli waa\nAwo oblayoo ko ni atsɛɔ lɛ Blessing * lɛ shi akɛ akɛlɛ miiya Europe ni eyatsu nii akɛ yitsɔifeelɔ. Shi be ni eyashɛ jɛmɛ lɛ, anyɛ enɔ ni eyafee ashawo, shi akɛni esumɔɔɔ hewɔ lɛ, ayi lɛ jogbaŋŋ gbii nyɔŋma sɔŋŋ, ni awo ehe gbeyei akɛ kɛ́ efeee lɛ, abaahã aye eweku ni eshi yɛ emaŋ lɛ awui.\nBlema Ejipt nyɔji ahe mfoniri ni akpɛ\nNo mli lɛ, Blessing nuŋtsɔ lɛ kɛɛ lɛ akɛ afite euro 40,000 yɛ egbɛfãa lɛ he, hewɔ lɛ esa akɛ ená euro 200 kɛmiimɔ 300 daa gbɛkɛ koni enyɛ ekɛwo nakai nyɔmɔ lɛ. * Blessing wie akɛ: “Bei pii lɛ, mikaa akɛ majo foi, shi misheɔ nɔ ni amɛbaafee miweku lɛ gbeyei. Minyɛɛɛ mafee shihilɛ lɛ he nɔ ko kwraa.” Jeee Blessing pɛ etsɔ shihilɛ ni tamɔ nɛkɛ mli; amɔmɔ mɛi aaashɛ akpekpei ejwɛ yɛ jeŋ fɛɛ koni anyɛ amɛnɔ ni amɛfee ashawo.\nAaafee afii 4,000 ni eho nɛ lɛ, oblanyo ko ni atsɛɔ lɛ Yosef lɛ nyɛmimɛi hii hɔ̃ɔ lɛ. Eyagbe naa akɛ nyɔŋ yɛ Ejiptnyo kpanaa ko shĩa. Shishijee lɛ, kulɛ Yosef nuŋtsɔ lɛ waaa lɛ yi tamɔ afee Blessing lɛ. Shi be ni enuŋtsɔ lɛ ŋa lɛ bi lɛ suɔmɔ ni ekpɛlɛɛɛ lɛ, afolɔ enaa akɛ kulɛ eeetao eto enuŋtsɔ lɛ ŋa lɛ kabonaa. Ayawo lɛ tsuŋ, ni akɛ lɛ yawo dade mli.—1 Mose 39:1-20; Lala 105:17, 18.\nYosef ji nyɔŋ yɛ blema; Blessing ji nyɔŋ yɛ afi 2000 afii nɛɛ amli. Shi amɛ fɛɛ lɛ, amɛji gbɔmɛi ni ahɔ̃ɔ amɛ tamɔ ahɔ̃ɔ nibii lɛ; ahã amɛyatsu nii dɛŋdɛŋ amɛhã mɛi ni hé amɛ lɛ ní awooo amɛ nyɔmɔ. Nifeemɔ nɛɛ ji nɔ ko ni etee nɔ afii babaoo.\nTA HÃA NYƆJI AHƆ̃ƆMƆ BAFEƆ NITSUMƆ NI SHIKA YƆƆ MLI WAA\nTa bafee gbɛ ni yɔɔ mlɛo ni maji pii tsɔɔ nɔ amɛnáa nyɔji. Abɔ amaniɛ akɛ, yɛ ta ko ni Ejipt Maŋtsɛ Thutmose III lɛ yawuu yɛ Kanaan lɛ mli lɛ, ekɛ mɛi 90,000 ku esɛɛ akɛ gboklɛfoi. Ejiptbii lɛ hã amɛtsu nii akɛ nyɔji, ni amɛtsa jwetrii, amɛmamɔ sɔlemɔtsui, ni amɛgbagbai nujɔi.\nYɛ Roma Nɔyeli lɛ shishi lɛ, tai srɔtoi ni awu lɛ hã amɛná nyɔji babaoo, ni nyɔji ni maji komɛi taoɔ lɛ hewɔ lɛ, amɛwuɔ ta bei komɛi. Akɔntaa ko ni abu lɛ tsɔɔ akɛ, be ni shɛɔ klɛŋklɛŋ afii 100 lɛ, no mli lɛ Roma maŋ lɛ fã kpotoo ji nyɔji. Aye nyɔji ni yɔɔ Ejipt kɛ Roma lɛ babaoo anɔ dɛŋdɛŋ. Akɛ nɔkwɛmɔnɔ lɛ, nyɔji ni tsaa jwetrii yɛ Roma lɛ awala sɛɛtsɛlɛ ji aaafee afii 30 pɛ.\nBe ni be shwieɔ mli lɛ, nyɔji ahɔ̃ɔmɔ lɛ mli bawo wu. Kɛjɛ afi 1500 afii lɛ amli kɛyashi afi 1800 afii lɛ amli lɛ, Afrikabii ni ahɔ̃ɔ akɛ nyɔji kɛtee Amerika lɛ bafee nitsumɔ ni shika yɔɔ mli fe fɛɛ yɛ shikpɔŋ lɛ nɔ fɛɛ. Amaniɛbɔɔ ko ni UNESCO kɛhã lɛ tsɔɔ akɛ, ‘Kɛ́ hooo kwraa lɛ, amɔmɔ hii, yei, kɛ gbekɛbii akpekpei 25 kɛmiimɔ akpekpei 30 ni ahɔ̃ɔ amɛ.’ Amɛteŋ mɛi akpei ohai abɔ gboi be ni akɛ amɛ foɔ Atlantik Ŋshɔ lɛ. Olaudah Equiano, ni ji nyɔŋ ko ni yi na wala lɛ wie akɛ: “Yei lɛ abolɔmɔi, kɛ mɛi ni gboiɔ lɛ akɛmɔmɔ lɛ hã gbeyei ni naa wa waa mɔmɔ wɔ fɛɛ.”\nShi dɔlɛ sane ji akɛ, nyɔji ahɔ̃ɔmɔ jeee blema sane ko ni yɔɔ mɔbɔ kɛkɛ. International Labour Organization lɛ bɔ amaniɛ akɛ, kɛ́ hooo kwraa lɛ, hii, yei, kɛ gbekɛbii aaafee akpekpei 21 kã he amɛmiitsu nii dɛŋdɛŋ akɛ nyɔji, ni nyɔmɔ fioo ko pɛ awoɔ amɛ, loo awooo amɛ nyɔmɔ ko kwraa. Mɛi ni tsuɔ nii akɛ nyɔji ŋmɛnɛ lɛ ekomɛi tsaa jwetrii, ekomɛi feɔ mama, ekomɛi foɔ blɔgi, ekomɛi tsuɔ nii yɛ mɛi ashĩai amli, ni ekomɛi hu tsuɔ nii akɛ ashawoi. Etamɔ nɔ ni nyɔŋyeli ni tamɔ nɛkɛ lɛ mli miiwo wu waa, eyɛ mli akɛ mla fĩii sɛɛ moŋ.\nMɛi akpekpei abɔ miitsu nii akɛ nyɔji lolo\nHEYELI KƐMIIJE NYƆŊYELI SHISHI\nAkɛni akɛ nyɔji ye dɛŋdɛŋ hewɔ lɛ, amɛteŋ mɛi babaoo wu koni amɛná heyeli. Yɛ klɛŋklɛŋ afii 100 D.Ŋ.B. lɛ, nuu ko ni atsɛɔ lɛ Spartacus, ni ekɛ kooloi nɔɔ kɛjieɔ mɛi ahiɛtserɛ lɛ kɛ nyɔji aaafee 100,000 bɔ mɔdɛŋ akɛ amɛbaatse Roma nɔyeli lɛ hiɛ atua, shi amɛyayeee omanye. Yɛ afi 1700 afii lɛ amli lɛ, nyɔji ni yɔɔ Caribbean ŋshɔkpɔ ni ji Hispaniola lɛ nɔ lɛ te shi amɛshi amɛnuŋtsɔmɛi lɛ. Bɔ ni akɛ nyɔji lɛ ye dɛŋdɛŋ be ni amɛtsuɔ nii yɛ shɛ̃ ŋmɔji lɛ amli lɛ tée ta ko shi; awu ta nɛɛ afii 13 sɔŋŋ, ni no ji nɔ ni hã Haiti maŋ lɛ ná heyeli yɛ afi 1804.\nGbɛ nɔ ni Israelbii lɛ tsɔ amɛshi Ejipt lɛ ji gbɛ ni fe fɛɛ ni nyɔji etsɔ nɔ amɛná heyeli yɛ yinɔsane mli. Eeenyɛ efee akɛ, ahã mɛi akpekpei etɛ—ni ji maŋ muu fɛɛ—ye amɛhe kɛje nyɔŋyeli mli yɛ Ejipt. Hɛɛ, eja jogbaŋŋ akɛ amɛbaaye amɛhe. Biblia lɛ wie shihilɛ mli ni no mli lɛ amɛyɔɔ yɛ Ejipt lɛ he akɛ, akɛ ‘nyɔji ahiɛmɔ shɛii hiɛ amɛ.’ (2 Mose 1:11-14) Farao ko po fã ni agbe gbekɛbii hii fɛɛ ni Israelbii lɛ baafɔ lɛ koni amɛyi akafa.—2 Mose 1:8-22.\nKpɔ̃mɔ ni akpɔ̃ Israelbii lɛ kɛje Ejiptbii lɛ anɔyeli dɛŋdɛŋ lɛ shishi lɛ yɛ srɔto kwraa, ejaakɛ Nyɔŋmɔ diɛŋtsɛ ni kpɔ̃ amɛ. Nyɔŋmɔ kɛɛ Mose akɛ, ‘Mile amɛnidɔɔnii lɛ. Ni makpleke shi mayajie amɛ.’ (2 Mose 3:7, 8) Kɛbashi ŋmɛnɛ lɛ, Yudafoi ni yɔɔ je lɛŋ fɛɛ lɛ yeɔ Hehoo lɛ daa afi kɛkaiɔ nakai nifeemɔ lɛ.—2 Mose 12:14.\nBE NI ABAAFO NYƆŊYELI SƐƐ KWRAA\nBiblia lɛ kɛɔ akɛ: ‘Yehowa, wɔ-Nyɔŋmɔ lɛ, kutumpɔo bɛ ehe,’ ni ekɛɔ wɔ hu akɛ, Nyɔŋmɔ tsakeko. (2 Kronika 19:7; Maleaki 3:6) Nyɔŋmɔ tsu Yesu kɛba koni ‘ebajaje etsɔɔ nomii lɛ akɛ amɛbaaye amɛhe, ní ehã mɛi ni ekumɔ lɛ aye amɛhe.’ (Luka 4:18) Ani enɛ tsɔɔ akɛ nyɔŋ fɛɛ nyɔŋ baaye ehe? Dabi kwraa. Atsu Yesu ni ebakpɔ̃ mɛi kɛje esha kɛ gbele nyɔŋyeli shishi. Sɛɛ mli lɛ ewie akɛ: “Anɔkwale lɛ baahã nyɛye nyɛhe.” (Yohane 8:32) Ŋmɛnɛ po lɛ, anɔkwale ni Yesu tsɔɔ lɛ hãa mɛi yeɔ amɛhe yɛ gbɛi srɔtoi anɔ.—Kwɛmɔ akrabatsa ni yitso ji, “ Heyeli Kɛmiije Nyɔŋyeli Kroko Shishi” lɛ.\nYɛ anɔkwale mli lɛ, Nyɔŋmɔ tsɔ gbɛi srɔtoi anɔ eye ebua Yosef kɛ Blessing ni amɛye amɛhe kɛje nyɔŋyeli shishi. Obaanyɛ ona Yosef he sane ni yɔɔ miishɛɛ waa lɛ yɛ Mose Klɛŋklɛŋ Wolo lɛ yitso 39 kɛyashi yitso 41 lɛ. Nakai nɔŋŋ hu gbɛ nɔ ni Blessing tsɔ eye ehe lɛ yɛ miishɛɛ waa.\nBe ni ashwie Blessing kɛjɛ Europe maŋ ko nɔ lɛ, etee Spain. Be ni eyɔɔ jɛmɛ lɛ, ekɛ Yehowa Odasefoi lɛ kpe, ni ekɛ amɛ bɔi Biblia lɛ kasemɔ. Akɛni eesumɔ ni etsake ejeŋba hewɔ lɛ, eyatao nitsumɔ kroko, ni ekɛ etsutsu nuŋtsɔ lɛ wie koni etse shika ni ewoɔ daa nyɔɔŋ lɛ nɔ fioo ehã lɛ. Gbi ko lɛ, Blessing tsutsu nuŋtsɔ lɛ tswa lɛ. No mli lɛ, eetao ni efo nyɔmɔ ni Blessing woɔ lɛ mli, koni ekpa lɛ fai ni ekɛ ehe eshai ake lɛ. Mɛni hewɔ etswa lɛ lɛ? Lɛ hu Yehowa Odasefoi lɛ kɛ lɛ ebɔi Biblia lɛ kasemɔ! Blessing kɛɛ akɛ: “Anɔkwale lɛ hãa oyeɔ ohe yɛ gbɛi ni yɔɔ naakpɛɛ waa nɔ.”\nBe ni aye Israelbii lɛ anɔ dɛŋdɛŋ akɛ nyɔji yɛ Ejipt lɛ, edɔ Yehowa Nyɔŋmɔ waa; ekã shi faŋŋ akɛ nakai nɔŋŋ enuɔ he yɛ efɔŋ ni afeɔ mɛi ŋmɛnɛ lɛ he. Anɔkwa, dani abaanyɛ afo nyɔŋyeli srɔtoi fɛɛ sɛɛ lɛ, esa akɛ afee tsakemɔ kpele yɛ adesai ashihilɛ mli. Shi Nyɔŋmɔ ewo shi akɛ, ekɛ nakai tsakemɔ lɛ baaba. Biblia lɛ kɛɔ akɛ: “Yɛ eshiwoo lɛ naa lɛ, wɔmiimɛ ŋwɛi hee kɛ shikpɔŋ hee, ni nomɛi amli jalɛ baahi.”—2 Petro 3:13\n^ kk. 2 Atsake gbɛ́i lɛ.\n^ kk. 3 Nakai beiaŋ lɛ, euro lɛ jara kɛ dɔla lɛ jara miihe afee pɛpɛɛpɛ. (Ni tsɔɔ akɛ, no mli lɛ, shika ni akpaa gbɛ akɛ ewo lɛ ji Ghana Cedi 34,000)\nHeyeli Kɛmiije Nyɔŋyeli Kroko Shishi\nAlonso tsɔ nyɔŋ kɛhã nɔ kroko kwraa. Be ni eji oblanyo fioo lɛ, ebatsɔ nyɔŋ ehã wii kɛ kokein. Alonso wie akɛ: “Bɔ ni afee ni maná shika kɛhé wii kɛ kokein lɛ, mibɔi awuiyeli nifeemɔi, ni mijuɔ shi mihɔ̃ɔ tsofai nɛɛ ekomɛi. Eyɛ mli akɛ akɛmi tee hei srɔtoi ejwɛ ni ayeɔ abuaa mɛi ni miitao amɛkpa tsofai kɛnitsumɔ yɛ gbɛ ni ejaaa nɔ moŋ, shi minyɛɛɛ makpa. Naagbee lɛ, polisifoi lɛ mɔ mi, ni ayawo mi tsuŋ afii ejwɛ.”\nBe ni Alonso kɛ tsofai nɛɛ etsu nii afii 30 sɛɛ lɛ, ekɛ Yehowa Odasefoi bɔi Biblia lɛ kasemɔ. Nɔ ni ekase yɛ Biblia lɛ mli lɛ ta etsuiŋ waa, no hewɔ lɛ etswa efai shi akɛ ebaaye su ni eka ehe nɛɛ nɔ. Ewie akɛ: “Akɛni mikɛ tsofai nɛɛ etsu nii afii babaoo hewɔ lɛ, mináaa ekpamɔ mlɛo kwraa. Shi Yehowa Nyɔŋmɔ ye ebua mi ni miye omanye.”—Lala 55:23.\nAlonso wie akɛ: “Eŋɔɔ miŋa naa waa akɛ mitsake. Midaa Yehowa shi waa akɛ eye ebua mi ni miye mihe kɛje su ni fiteɔ mɔ nɛɛ he. Eji eyeee ebuaaa mi kulɛ, mikã he miji nyɔŋ kɛhã wii kɛ kokein lolo. Aloo ekolɛ, be nɛ migbo.”\nMɛni hewɔ Nyɔŋmɔ jalɛsaneyeli lɛ ji su ko ni asumɔɔ waa lɛ?\n“Kpaako Miná Heyeli Diɛŋtsɛ”


Henok—Nuu Ekãalɔ | Biblia Mli Sane\nBENI gbɔmɛi ayi bɔi famɔ yɛ shikpɔŋ lɛ nɔ lɛ, amɛteŋ mɛi pii fee nibii fɔji tamɔ Kain. Shi esoro amɛteŋ mɔ kome. Lɛ ji nuu ni atsɛɔ lɛ Henok lɛ. Henok ji nuu ekãalɔ. Gbɔmɛi ni eyɔɔ amɛteŋ lɛ fɛɛ miifee nibii gbohii, shi Henok tee nɔ esɔmɔ Nyɔŋmɔ.\nAni ole nɔ hewɔ ni nakai blema bii lɛ fee nibii fɔji babaoo lɛ? Bo lɛ susumɔ enɛ he okwɛ, Namɔ haaa Adam kɛ Hawa abo Nyɔŋmɔ toi, ni eha amɛye tso yibii ni Nyɔŋmɔ kɛɛ amɛkaye lɛ? Hɛɛ, ŋwɛibɔfo fɔŋ ko fee nakai. Biblia lɛ tsɛɔ lɛ Satan. Ni eebɔ mɔdɛŋ ni eha mɔ fɛɛ mɔ afee efɔŋ.\nGbi ko lɛ Yehowa Nyɔŋmɔ hã Henok kɛɛ gbɔmɛi lɛ nɔ ko ni amɛsumɔɔɔ ni amɛboɔ toi. No ji enɛ: ‘Gbi ko baaba ni Nyɔŋmɔ baakpata gbɔmɛi fɔji fɛɛ ahiɛ.’ Ekolɛ beni gbɔmɛi lɛ nu enɛ lɛ, amɛmli fu waa. Ebaanyɛ eba akɛ amɛbɔ mɔdɛŋ ni amɛgbe Henok po. No hewɔ lɛ, ehe miihia ni Henok afee ekãalɔ diɛŋtsɛ koni enyɛ ekɛɛ gbɔmɛi lɛ nɔ ni Nyɔŋmɔ baafee.\nNyɔŋmɔ haaa Henok ahi wala mli yɛ be kakadaŋŋ mli yɛ nakai gbɔmɛi fɔji lɛ ateŋ. Henok ye afii 365 pɛ. Mɛni hewɔ wɔkɛɔ akɛ “afii 365 pɛ” lɛ? Ejaakɛ gbɔmɛi ni hi shi yɛ nakai gbii lɛ amli lɛ ahe wa fe wɔ, ni amɛtsɛɔ. Nɔ ni tsɔɔ nakai ji, Henok bi Metusela hi shi ni eye afii 969!\nYɛ Henok gbele sɛɛ lɛ, gbɔmɛi lɛ anɔ fɔŋ feemɔ lɛ mli bawa waa. Biblia lɛ kɛɔ akɛ ‘nɔ fɛɛ nɔ ni amɛjwɛŋɔ he lɛ ji efɔŋ be fɛɛ be,’ ni ‘yiwalɛ yi shikpɔŋ lɛ nɔ obɔ.’\nAni ole nɔ hewɔ ni haomɔi pii yɔɔ shikpɔŋ nɔ yɛ nakai gbii lɛ amli lɛ eko? No ji akɛ Satan ná gbɛ hee ko ni etsɔɔ nɔ ehaa gbɔmɛi feɔ efɔŋ. Wɔbaakase enɛ he nii agbɛnɛ.\n1 Mose 5:21-24, 27; 6:5; Hebribii 11:5; Yuda 14, 15.\nKɛmaje Mɔ Ko Kɛmaje Mɔ Ko Nuu Ekãalɔ\nmy sane 7


Lala 22 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKɛhã lalatsɔɔlɔ lɛ; akɛfɔ̃ “Leebi Maŋkpa Adowa Yoo Lɛ.”* Lala ni David fo. 22 Mi-Nyɔŋmɔ, mi-Nyɔŋmɔ, mɛni hewɔ okwa mi?+ Mɛni hewɔ okɛ miyiwalaheremɔ teŋ ejekɛ,Ni okɛ bolɔmɔi ni mibolɔɔ yɛ mitsuiaŋ dɔlɛ lɛ hewɔ lɛ teŋ ejekɛ nɛkɛ?+ 2 Mi-Nyɔŋmɔ, miyaa nɔ mibolɔɔ mitsɛɔ bo jetsɛremɔ fɛɛ, shi ohereee mi nɔ;+Ni nyɔɔŋ hu lɛ, mifeee diŋŋ. 3 Shi oyɛ krɔŋkrɔŋ,+Israel yijiemɔ lɛ ebɔle bo.* 4 Bo onɔ wɔtsɛmɛi lɛ kɛ amɛhiɛ fɔ̃;+Amɛkɛ amɛhiɛ fɔ̃ onɔ, ni otee nɔ ojie amɛ.+ 5 Bo amɛbolɔ amɛtsɛ, ni ohere amɛ;Amɛkɛ amɛhiɛ fɔ̃ onɔ; ni amɛhiɛ gboiii.*+ 6 Shi mi lɛ, gɔgɔmi kɛkɛ ji mi, ni mijeee gbɔmɔ,Gbɔmɛi nyaŋeɔ mi* ni amɛkɛ mi efeee nɔ ko.+ 7 Mɛi ni naa mi lɛ fɛɛ yeɔ mihe fɛo;+Amɛtswaa amɛdaaŋ ni amɛhosoɔ amɛyitso amɛkɛɔ akɛ:+ 8 “Ekɛ ehiɛ efɔ̃ Yehowa nɔ. Hã Nyɔŋmɔ ajie lɛ! Hã Nyɔŋmɔ ajie lɛ, ejaakɛ Nyɔŋmɔ shwɛɛɛ ehe!”+ 9 Bo ji mɔ ni jie mi kɛje musu mli,+Mɔ ni bu mihe be ni mikã minyɛ fufɔi anaa lɛ. 10 Mifɔmɔ mli beebe akɛ mi wo odɛŋ;*Bo ji mi-Nyɔŋmɔ kɛjɛ minyɛ musuŋ tɔ̃ɔ. 11 Okɛ mi teŋ akajekɛ, ejaakɛ sane fɔŋ ebɛŋkɛ mi+Ni mibɛ yelikɛbualɔ ko yɛ osɛɛ.+ 12 Tsinahii* babaoo bɔle mi;+Bashan tsinahii ni he wala lɛ bɔle mi.+ 13 Amɛgbɛɔ amɛdaaŋ hatoo amɛwoɔ mi,+Tamɔ jata ni miihũu ni tserɛɔ kooloo ni emɔ lɛ mli.+ 14 Atsi mi ashwie tamɔ nu;Miwui lɛ fɛɛ eje amɛtalɔi lɛ anɔ. Mitsui etsɔ tamɔ wo agbaku;*+Esereɔ yɛ mimli tɔ̃ɔ.+ 15 Mihewalɛ egbi tamɔ sũ nii koikoi;+Mililɛi ekpɛtɛ midaaŋ;+Okɛ mi miikpeleke shi kɛmiiya gbele mulu mli.+ 16 Ejaakɛ gbei ebɔle mi;+Amɛke kɛba minɔ tamɔ efɔŋfeelɔi akuu,+Amɛyɛ miniji kɛ minaji ahe tamɔ jata.+ 17 Manyɛ makane miwui lɛ fɛɛ.+ Amɛtsu amɛhiŋmɛi amɛshwie minɔ, ni amɛmiikwɛ mi gãa. 18 Amɛjara mitadei lɛ amli amɛhã amɛhe,Ni amɛfɔ̃ mitade lɛ nɔ oshiki.+ 19 Shi bo, Yehowa, kaahi sɛɛ shɔŋŋ.+ Bo ji mihewalɛ; feemɔ oya ni obaye obua mi.+ 20 Heremɔ mi* kɛje klante lɛ naa,Heremɔ miwala ni jara wa* lɛ kɛje gbei lɛ adɛŋ;+ 21 Heremɔ mi kɛje jata+ lɛ daaŋ kɛ ŋaŋ tsinahii lɛ akolontoi lɛ amli;Bo mi toi ni ohere mi. 22 Majaje ogbɛ́i lɛ matsɔɔ minyɛmimɛi* lɛ;+Majie oyi yɛ asafo lɛ teŋ.+ 23 Nyɛ mɛi ni nyɛsheɔ Yehowa gbeyei, nyɛjiea eyi! Nyɛ Yakob seshibii* lɛ fɛɛ, nyɛwoa ehiɛ nyam!+ Nyɛ Israel seshibii* lɛ fɛɛ, nyɛtea shi ni nyɛkɛ woo ahãa lɛ. 24 Ejaakɛ enyaŋeko mɔ ni awaa lɛ yi lɛ nɔnaa lɛ, ni ekuko ehiɛ efɔ̃ko nɔ hu;+Ekɛ ehiɛ eteko lɛ.+ Be ni ebo etsɛ lɛ koni eye ebua lɛ lɛ, enu.+ 25 Majie oyi yɛ asafo babaoo lɛ teŋ;+Maye mishiwoi lɛ anɔ yɛ mɛi ni sheɔ lɛ gbeyei lɛ ahiɛ. 26 Mɛi ni he jɔ* lɛ baaye nii ni amɛbaatɔrɔ;+Mɛi ni taoɔ Yehowa sɛɛ gbɛ lɛ baajie eyi.+ Oyi aná wala* kɛya naanɔ. 27 Shikpɔŋ lɛ naagbeehei lɛ fɛɛ baakai, ni amɛbaatsɔ amɛhe kɛya Yehowa ŋɔɔ. Jeŋmaji lɛ awekui lɛ fɛɛ baakoto shi yɛ ohiɛ.+ 28 Ejaakɛ maŋtsɛyeli lɛ, Yehowa nɔ ni;+Lɛ eyeɔ jeŋmaji lɛ anɔ. 29 Shikpɔŋ lɛ nɔ gbɔmɛi wuji* lɛ fɛɛ baaye nii, ni amɛbaakoto shi;Mɛi fɛɛ ni kpelekeɔ shi kɛyaa sũ* mli lɛ baabakula shi yɛ ehiɛ;Amɛteŋ mɔ ko mɔ ko nyɛŋ ebaa ewala* yi. 30 Amɛseshibii* lɛ baasɔmɔ lɛ;Abaagba yinɔ ni baaba lɛ Yehowa he sane. 31 Amɛbaaba ni amɛbawie ejalɛ lɛ he. Amɛbaakɛɛ mɛi ni anáko afɔ amɛ lɛ nɔ ni efee.\n^ Eeenyɛ efee akɛ, eji gbee ko loo gbɛ ko ni atsɔɔ nɔ aláa.\n^ Loo “Otaa Israel yijiemɔ lɛ mli; Otaa Israel yijiemɔ lɛ yiteŋ.”\n^ Loo “ni owooo amɛ hiɛgbele.”\n^ Loo “Gbɔmɛi bɔɔ mi ahora.”\n^ Hebri sht. ŋm., “ashɛ mi afɔ̃ onɔ.”\n^ Eeenyɛ efee akɛ, aawie nɔ ko ni wobii feɔ ni amɛkɛ wo toɔ mli ni nyɛɔ esereɔ lɛ he.\n^ Hebri sht. ŋm., “minɔ kome too,” eewie esusuma, loo ewala he.\n^ Loo “minyɛmimɛi hii.”\n^ Loo “Heshibalɔi.”\n^ Hebri sht. ŋm., “Otsui yi aná wala.”\n^ Hebri sht. ŋm., “gbɔmɛi ni ewo fɔ.”\n^ Hebri sht. ŋm., “Amɛdumɔwu.”


Taomɔ Nii Ni Esa Akɛ Ashɛ He Kɛ́ Aatsɔɔ Biblia Lɛ Shishi Kɛmiijɛ Hebri Kɛ Greek Mli | NWT\nAŋma Biblia lɛ klɛŋklɛŋ kwraa yɛ blema Hebri, kɛ Aramaik, kɛ Greek wiemɔ mli. Amrɔ nɛɛ, atsɔɔ Biblia lɛ fã ko loo emuu lɛ fɛɛ shishi kɛtee wiemɔi ni fa fe 3,000 mli. Mɛi ni kaneɔ Biblia lɛ ateŋ mɛi babaoo nuuu blema wiemɔi ni aŋma Biblia lɛ yɛ mli lɛ, no hewɔ lɛ, amɛkaneɔ nɔ ni atsɔɔ shishi kɛtee wiemɔi krokomɛi amli lɛ eko. Mɛɛ taomɔ nii esa akɛ ekudɔ bɔ ni atsɔɔ Biblia lɛ shishi ahãa, ni te enɛɛmɛi kudɔ bɔ ni atsɔɔ Ŋmalɛ Krɔŋkrɔŋ Lɛ—Jeŋ Hee Shishitsɔɔmɔ lɛ shishi ahã tɛŋŋ?\nMɛi komɛi baasusu akɛ, bɔ ni afee ni shishitsɔɔmɔ lɛ kɛ saji ni aŋmala yɛ Biblia lɛ mli klɛŋklɛŋ kwraa lɛ anyiɛ pɛpɛɛpɛ lɛ, esa akɛ atsɔɔ wiemɔi lɛ ashishi ekomekomei, ni ato wiemɔi lɛ anaa tamɔ bɔ ni ato naa yɛ blema nɔ lɛ mli lɛ nɔŋŋ. Shi jeee be fɛɛ be abaanyɛ afee lɛ nakai. Hã wɔsusu yiŋtoi fioo komɛi ahewɔ ni anyɛŋ afee lɛ nakai he wɔkwɛ:\nWiemɔ ko wiemɔ ko bɛ ni kɛ́ akɛto wiemɔ kroko ko he lɛ, enyɔ lɛ fɛɛ hiɛ wiemɔ he mla kome, ni nɔ fɛɛ nɔ ni wiemɔ nɛɛ yɔɔ gbɛ́i kɛhã lɛ lɛ, wiemɔ kroko lɛ hu yɛ gbɛ́i kɛhã nakai nii lɛ, ni agbɛnɛ hu atoɔ wiemɔi enyɔ lɛ fɛɛ amli wiemɔi lɛ yɛ gbɛ kome too lɛ nɔŋŋ nɔ. Hebri wiemɔ lɛ he nilelɔ kpanaa ko ni atsɛɔ lɛ S. R. Driver lɛ ŋma akɛ, “jeee wiemɔ he mla kɛ wiemɔ lɛ shishifã pɛ hãa esoroɔ wiemɔ ko yɛ wiemɔ kroko he, shi . . . bɔ ni atoɔ emli wiemɔi ahãa koni shishinumɔ aba he hu hãa esoroɔ wiemɔ lɛ.” Esoro bɔ ni mɛi susuɔ nii ahe amɛhãa yɛ wiemɔ fɛɛ wiemɔ mli. S. R. Driver tsa esane lɛ nɔ akɛ, ‘Enɛ hewɔ lɛ, bɔ ni atoɔ wiemɔi ahãa yɛ wiemɔ kome mli lɛ yɛ srɔto yɛ wiemɔ kroko he.’\nWiemɔi ni awieɔ ŋmɛnɛ lɛ eko eko bɛ ni yɛ gbɛ́i kɛhã nɔ fɛɛ nɔ ni Hebri, kɛ Aramaik, kɛ Greek wiemɔi ni akɛŋma Biblia lɛ yɔɔ gbɛ́i kɛhã lɛ lɛ, ni eko eko hu bɛ ni kɛ wiemɔi etɛ nɛɛ ateŋ eko hiɛ wiemɔ he mla kome, no hewɔ lɛ, kɛ́ atsɔɔ wiemɔi lɛ ashishi ekomekomei lɛ, bei pii lɛ, anuŋ nɔ ni atsɔɔ shishi lɛ shishi jogbaŋŋ, ni bei komɛi po lɛ abaanu shishi yɛ gbɛ kroko nɔ kwraa.\nKɛ́ akɛ wiemɔ pɔtɛɛ ko tsu nii yɛ sane ko mli lɛ, nɔ ni awieɔ he lɛ ji nɔ ni baahã ana shishinumɔ ni yɔɔ nakai wiemɔ lɛ sɛɛ.\nWiemɔ shishitsɔɔlɔ ko baanyɛ atsɔɔ wiemɔ ni aŋma Biblia lɛ yɛ mli klɛŋklɛŋ kwraa lɛ shishi pɛpɛɛpɛ yɛ saji komɛi amli, shi esa akɛ ekwɛ jogbaŋŋ yɛ enɛ feemɔ mli.\nNaa nɔkwɛmɔnii komɛi ni tsɔɔ bɔ ni kɛ́ atsɔɔ wiemɔi lɛ ashishi ekomekomei lɛ ebaanyɛ ehã anu sane lɛ shishi yɛ gbɛ kroko nɔ:\nAkɛ wiemɔi tamɔ “wɔ” kɛ “yawɔ” tsuɔ nii yɛ Ŋmalɛ lɛ mli kɛ́ aawie wɔ diɛŋtsɛ ni awɔɔ, kɛ gbele he. (Mateo 28:13; Bɔfoi 7:60) Kɛ́ akɛ wiemɔi nɛɛ tsu nii be ni aawie gbele he lɛ, Biblia shishitsɔɔlɔi lɛ baanyɛ atsɔɔ shishi akɛ “yawɔ yɛ gbele mli,” koni mɔ ni baakane lɛ yiŋ akafutu lɛ.—Kwɛmɔ shishigbɛ niŋmai ni yɔɔ 1 Korintobii 7:39 kɛ 1 Tesalonikabii 4:13 kɛ 2 Petro 3:4 lɛ.\nAbaanyɛ atsɔɔ wiemɔ ko ni bɔfo Paulo kɛtsu nii yɛ Efesobii 4:14 lɛ shishi akɛ “yɛ ludu tɛ ni hii tswaa lɛ mli.” Eji blema mfonirifeemɔŋ wiemɔ ko ni aná kɛjɛ bɔ ni mɛi kɛ ludu tɛ shishiuɔ mɛi lɛ mli. Yɛ wiemɔi babaoo amli lɛ, kɛ́ atsɔɔ mfonirifeemɔŋ wiemɔ nɛɛ shishi nakai lɛ, anaŋ nɔ ni ataoɔ awie he lɛ jogbaŋŋ. Kɛ́ atsɔɔ shishi akɛ “ŋaa fɔŋ ni gbɔmɛi toɔ” lɛ, no lɛ nɔ ni ataoɔ awie he lɛ feɔ faŋŋ.\nYɛ Romabii 12:11 lɛ, akɛ Greek wiemɔ ko ni kɛ́ akɛɛ abaatsɔɔ wiemɔi lɛ ashishi ekomekomei lɛ, abaatsɔɔ shishi akɛ, “nyɛmumɔ lɛ atswaa kɔtɔkɔtɔ.” Kɛ́ atsɔɔ shishi nakai lɛ, anaŋ nɔ ni ataoɔ atsɔɔ lɛ faŋŋ yɛ Ga mli, no hewɔ lɛ, atsɔɔ shishi akɛ “nyɛfea ekãa yɛ mumɔ lɛ naa” yɛ Ga Biblia nɛɛ mli.\nShishitsɔɔmɔ ŋmiiŋmi yɛ Ga mli: “mumɔ lɛ mli ohiafoi”\nShishinumɔ ni yɔɔ sɛɛ: “mɛi ni le akɛ Nyɔŋmɔ he miihia amɛ”\nYɛ Yesu Gɔŋ Nɔ Shiɛmɔ ni ale waa lɛ mli lɛ, ekɛ wiemɔ ko ni afɔɔ shishitsɔɔmɔ akɛ “Ajɔɔ mumɔ lɛ mli ohiafoi lɛ” tsu nii. (Mateo 5:3, Ga Biblia hee) Shi yɛ wiemɔi babaoo mli lɛ, kɛ́ atsɔɔ Greek wiemɔ ni akɛtsu nii lɛ shishi nakai lɛ, eshishinumɔ efeŋ faŋŋ. Yɛ wiemɔi komɛi amli lɛ, kɛ́ atsɔɔ shishi nakai lɛ, etsɔɔ akɛ “mumɔ lɛ mli ohiafoi lɛ” kɛ amɛjwɛŋmɔ tsuuu nii jogbaŋŋ loo amɛyɛ shɔ̃ɔ ni amɛmiaaa amɛhiɛ. Shi no mli lɛ, Yesu miitsɔɔ mɛi lɛ akɛ, jeee nibii ni he hiaa amɛ yɛ heloo gbɛfaŋ lɛ sɛɛ ni amɛbaadi lɛ ni baahã amɛná miishɛɛ, shi moŋ, yɔsemɔ ni amɛbaayɔse akɛ Nyɔŋmɔ gbɛtsɔɔmɔ he miihia amɛ lɛ ji nɔ ni baahã amɛná miishɛɛ. (Luka 6:20) No hewɔ lɛ, kɛ́ atsɔɔ shishi akɛ “mɛi ni hiɛ yɔɔ amɛ-Nyɔŋmɔjamɔŋ hiamɔ nii anɔ” loo “mɛi ni le akɛ Nyɔŋmɔ he miihia amɛ lɛ,” no baahã anu Greek wiemɔ ni akɛtsu nii lɛ shishi jogbaŋŋ.—Mateo 5:3.\nKɛ́ akɛ Hebri wiemɔ ni atsɔɔ shishi akɛ “awuŋayeli” lɛ tsu nii yɛ saji komɛi amli lɛ, ehiɛ shishinumɔ ni Ga wiemɔ “awuŋayeli” lɛ hiɛ lɛ nɔŋŋ, ni ji bɔ ni mɔ ko mli fuɔ kɛji mɔ ko ni bɛŋkɛ lɛ kpaakpa lɛ yeee lɛ anɔkwa loo bɔ ni mɔ ko hiɛ kɔ̃ɔ mɛi krokomɛi anibii anɔ lɛ. (Abɛi 6:34; Yesaia 11:13) Shi akɛ nakai Hebri wiemɔ lɛ nɔŋŋ tsuɔ nii kɛ́ aawie nibii ni yeee awui ahe. Akɛ nɔkwɛmɔnɔ lɛ, abaanyɛ akɛtsu nii kɛ́ aawie bɔ ni Yehowa kɛ “hiɛdɔɔ” buɔ etsuji ahe loo bɔ ni Yehowa biɔ ni “ajá ekome too pɛ” lɛ he. (2 Mose 34:14; 2 Maŋtsɛmɛi 19:31; Ezekiel 5:13; Zakaria 8:2) Abaanyɛ akɛtsu nii hu kɛ́ aawie bɔ ni Nyɔŋmɔ anɔkwa tsuji lɛ “hiɛ dɔɔ” yɛ Nyɔŋmɔ kɛ ejamɔ lɛ he, loo bɔ ni ‘amɛkpɛlɛɛɛ ni ajáa nyɔŋmɔ kroko yɛ esɛɛ’ lɛ he.—Lala 69:9; 119:139; 4 Mose 25:11.\nBei pii lɛ atsɔɔ Hebri wiemɔ yadh lɛ shishi akɛ “nine,” shi abaanyɛ adamɔ sane ni awieɔ lɛ nɔ atsɔɔ wiemɔ nɛɛ shishi akɛ “hewalɛ” loo ‘ke nii’ kɛ ekrokomɛi\nHebri wiemɔ ni bei pii lɛ akɛtsuɔ nii kɛkɔɔ gbɔmɔ nine he lɛ hiɛ shishinumɔi srɔtoi babaoo. Abaanyɛ adamɔ sane ni awieɔ lɛ nɔ atsɔɔ wiemɔ nɛɛ shishi akɛ “hewalɛ” loo ‘ke nii.’ (2 Samuel 8:3; 1 Maŋtsɛmɛi 10:13; Abɛi 18:21) Yɛ Ŋmalɛ Krɔŋkrɔŋ Lɛ—Jeŋ Hee Shishitsɔɔmɔ Ga nɔ nɛɛ mli lɛ, atsɔɔ Hebri wiemɔ nɛɛ shishi yɛ gbɛi srɔtoi babaoo anɔ.\nEnɛɛmɛi ahewɔ lɛ, kɛ́ aatsɔɔ Biblia lɛ shishi lɛ, ehe ehiaaa ni be fɛɛ be ni akɛ blema Hebri loo Aramaik loo Greek wiemɔ ko baatsu nii lɛ, akɛ wiemɔ kome pɔtɛɛ ko atsɔɔ shishi. Esa akɛ Biblia shishitsɔɔlɔ lɛ ajwɛŋ wiemɔ lɛ nɔ jogbaŋŋ ni ehala wiemɔi ni kɛ́ ekɛtsu nii lɛ, ebaahã shishinumɔ ni yɔɔ blema wiemɔ lɛ sɛɛ lɛ afee faŋŋ. Agbɛnɛ hu, esa akɛ eto wiemɔi lɛ anaa bɔ ni kɛ wiemɔ ni etsɔɔ Biblia lɛ shishi kɛyaa mli lɛ he wiemɔ he mlai lɛ kpãa gbee, koni ekanemɔ afee nɔ ni waaa.\nShi esa akɛ ekwɛ jogbaŋŋ yɛ wiemɔi ni ehalaa lɛ kɛ bɔ ni etoɔ amɛ ehãa lɛ he. Kɛ́ Biblia shishitsɔɔlɔ ko tsakeɔ Biblia lɛ mli wiemɔi lɛ yɛ bɔ ni enuɔ shishi lɛ naa lɛ kɛkɛ ni ejwɛŋŋ he jogbaŋŋ lɛ, ebaanyɛ ehã shishinumɔ ni yɔɔ sɛɛ lɛ atsake. Mɛni hewɔ? Biblia shishitsɔɔlɔ lɛ baanyɛ ekɛ lɛ diɛŋtsɛ esusumɔ awo Biblia lɛ mli loo ejie otii komɛi ni he hiaa waa lɛ yɛ mli. No hewɔ lɛ, eyɛ mli akɛ kɛ́ akɛ wiemɔi krokomɛi tsu nii ni ato naa yɛ gbɛ kroko nɔ lɛ ebaanyɛ ehã Biblia lɛ kanemɔ afee nɔ ni waaa moŋ, shi ebaanyɛ ehã shishinumɔ diɛŋtsɛ ni yɔɔ ŋmalɛ lɛ sɛɛ lɛ alaaje.\nNibii ni Biblia shishitsɔɔlɔ ko heɔ eyeɔ lɛ baanyɛ ahã ekɛ lɛ diɛŋtsɛ esusumɔ awo Biblia lɛ mli. Akɛ nɔkwɛmɔnɔ lɛ, Mateo 7:13 lɛ kɛɔ akɛ: “Gbɛ ni lɛɛ lɛ ji nɔ ni kɛ mɔ yaa hiɛkpatamɔ mli.” Shi yɛ nibii komɛi ni Biblia shishitsɔɔlɔi komɛi heɔ amɛyeɔ lɛ hewɔ lɛ, amɛkɛ wiemɔ ni ji “hɛl” tsuɔ nii fe nɔ ni amɛkɛ wiemɔ ni ji “hiɛkpatamɔ” ni ji shishinumɔ diɛŋtsɛ ni yɔɔ Greek wiemɔ lɛ sɛɛ lɛ baatsu nii.\nEsa akɛ Biblia shishitsɔɔlɔ lɛ ahã ehi ejwɛŋmɔ mli hu akɛ, wiemɔi ni mɛi foji tamɔ okwaafoi kɛ tookwɛlɔi kɛ wolɛi kɛtsuɔ nii kɛ́ amɛmiigba sane lɛ ji nɔ ni akɛtsu nii kɛŋma Biblia lɛ. (Nehemia 8:8, 12; Bɔfoi 4:13) No hewɔ lɛ, kɛ́ atsɔɔ Biblia ko shishi jogbaŋŋ lɛ, esa akɛ mɔ fɛɛ mɔ ni baakane ni ejeee ŋwanejelɔ lɛ, anu shishi jogbaŋŋ, ekɔɔɔ he eko mɔ ni eji. No hewɔ lɛ, ehi akɛ, akɛ wiemɔi ni mli kã shi faŋŋ ni akɛfɔɔ nitsumɔ ni anuɔ shishi oya nɔŋŋ atsu nii kɛtsɔɔ Biblia lɛ shishi moŋ fe wiemɔi ni mɛi babaoo kɛfɔɔɔ nitsumɔ.\nBiblia shishitsɔɔlɔi babaoo efee nɔ ko ni ejaaa kwraa, no ji akɛ amɛjie Nyɔŋmɔ gbɛ́i ni ji Yehowa lɛ yɛ Bibliai babaoo ni amɛtsɔɔ shishi lɛ amli, eyɛ mli moŋ akɛ gbɛ́i lɛ yɛ blema Biblia wolokpoi lɛ amli. (Kwɛmɔ Saji Krokomɛi A4 lɛ.) Biblia shishitsɔɔlɔi babaoo kɛ gbɛnaa gbɛ́i tamɔ “Nuŋtsɔ” eye gbɛ́i lɛ najiaŋ, ni mɛi komɛi po ehã mɛi esusu akɛ Nyɔŋmɔ bɛ gbɛ́i. Akɛ nɔkwɛmɔnɔ lɛ, yɛ Bibliai komɛi amli lɛ, atsɔɔ Yesu sɔlemɔ ni yɔɔ Yohane 17:26 lɛ shishi akɛ: “Mihã amɛle bo,” ni atsɔɔ Yohane 17:6 lɛ hu shishi akɛ, “Mihã mɛi ni okɛhã mi lɛ ele bo.” Shi bɔ ni esa akɛ atsɔɔ nakai Yesu sɔlemɔ lɛ shishi diɛŋtsɛ ji: “Mihã amɛle ogbɛ́i lɛ,” kɛ “Mijie ogbɛ́i lɛ shi mitsɔɔ mɛi ni okɛ amɛ hã mi kɛjɛ je lɛ mli lɛ.”\nTamɔ bɔ ni atsɔɔ mli yɛ hiɛkpamɔ wiemɔ ni yɔɔ klɛŋklɛŋ Jeŋ Hee Shishitsɔɔmɔ Biblia ni afee yɛ Blɔfo mli lɛ mli lɛ: “Wɔtsakeee wiemɔi ni akɛtsu nii yɛ Ŋmalɛ lɛ mli lɛ loo bɔ ni ato wiemɔi lɛ ahã lɛ. Wɔbɔ mɔdɛŋ waa koni wɔtsɔɔ wiemɔi lɛ ashishi pɛpɛɛpɛ bɔ ni kɛ Blɔfo wiemɔ he mla lɛ nyiɛ, kɛ agbɛnɛ hu, yɛ hei ni kɛ́ wɔtsɔɔ wiemɔi lɛ ashishi ŋmiiŋmi lɛ ehãaa shishinumɔ ni yɔɔ sɛɛ lɛ alaaje.” No hewɔ lɛ, Jeŋ Hee Biblia Shishitsɔɔmɔ Ajinafoi Akuu lɛ bɔ mɔdɛŋ waa koni amɛkɛ wiemɔi ni kɛ blema wiemɔi lɛ nyiɛ pɛpɛɛpɛ lɛ atsu nii, shi yɛ nakai beiaŋ nɔŋŋ lɛ, amɛkwɛ jogbaŋŋ hu koni amɛkɛ wiemɔi ni baahã Biblia lɛ kanemɔ afee nɔ ni wa loo nɔ ni hãŋ eshishinumɔ lɛ afee faŋŋ lɛ akatsu nii. Enɛ hewɔ lɛ, Biblia lɛ kanemɔ waaa, ni mɔ ni kaneɔ lɛ baanyɛ aná nɔmimaa kwraa akɛ atsɔɔ sane ni ajɛ mumɔŋ aŋma ni yɔɔ mli lɛ shishi jogbaŋŋ.—1 Tesalonikabii 2:13.\nEsa akɛ Biblia ni atsɔɔ shishi jogbaŋŋ lɛ:\nKɛ Nyɔŋmɔ gbɛ́i lɛ awo he fɛɛ he ni esa akɛ eje kpo yɛ, yɛ Ŋmalɛ lɛ mli lɛ kɛtse Nyɔŋmɔ gbɛ́i lɛ he.—Mateo 6:9.\nAhã shishinumɔ ni yɔɔ sane ni ajɛ Nyɔŋmɔ mumɔ lɛ mli aŋma lɛ sɛɛ lɛ afee faŋŋ jogbaŋŋ.—2 Timoteo 3:16.\nAhã ana akɛ atsɔɔ blema wiemɔi lɛ ashishi pɛpɛɛpɛ bɔ ni kɛ wiemɔ ni atsɔɔ Biblia lɛ shishi kɛtee mli lɛ he wiemɔ he mlai lɛ nyiɛ.\nKɛ wiemɔi ni hãa shishinumɔ ni yɔɔ blema wiemɔi lɛ asɛɛ lɛ feɔ faŋŋ lɛ atsu nii kɛji akɛ kɛ́ atsɔɔ shishi ŋmiiŋmi lɛ ehãŋ shishinumɔ ni yɔɔ sɛɛ lɛ afee faŋŋ loo shishinumɔ lɛ baalaaje.\nKɛ wiemɔi ni akɛfɔɔ nitsumɔ ni shishinumɔ waaa ni baahã ekanemɔ aŋɔɔ lɛ atsu nii.—Nehemia 8:8, 12.\nKɛmaje Mɔ Ko Kɛmaje Mɔ Ko Taomɔ Nii Ni Esa Akɛ Ashɛ He Yɛ Biblia Shishitsɔɔmɔ Mli\nnwt bf. 1846-1849


‘Bo Tsɔsemɔ Toi Koni Ohiɛ Akã Shi’—Abɛi 8:33 | Nikasemɔ\n“Mibii, . . . nyɛboa tsɔsemɔ toi koni nyɛhiɛ akã shi.”—ABƐI 8:32, 33.\nLALAI: 56, 89\nMɛɛ gbɛi anɔ Yehowa toɔ etsui shi ni etsɔɔ wɔ bɔ ni wɔbaafee wɔtsɔse wɔ diɛŋtsɛ wɔhe?\nTe fɔlɔi baafee tɛŋŋ amɛkwɛ amɛbii lɛ yɛ Yehowa tsɔsemɔ lɛ mli?\nTe wɔɔfee tɛŋŋ wɔná tsɔsemɔ ni atsɔseɔ wɔ yɛ asafo lɛ mli lɛ he sɛɛ jogbaŋŋ?\n1. Kɛ́ wɔmiitao wɔhiɛ akã shi lɛ, mɛni esa akɛ wɔfee? Ni mɛɛ gbɛ nɔ hiɛshikamɔ baaye abua wɔ?\nHIƐSHIKAMƆ lɛ, Yehowa ni kɛhãa, ni elɛteee he. Yakobo 1:5 lɛ kɛɔ akɛ: “Kɛ́ hiɛshikamɔ ehia nyɛteŋ mɔ ko lɛ, eya nɔ ebi Nyɔŋmɔ, ejaakɛ ejɛɔ etsui mli ekɛhãa mɛi fɛɛ ni etekeɔ nɔ, ni ewieee mɔ hiɛ.” Nɔ kome ni baahã wɔhiɛ akã shi ji ni wɔbaamɔ Nyɔŋmɔ tsɔsemɔ mli. Kɛ́ wɔhiɛ kã shi lɛ, wɔbaaya nɔ wɔhi Yehowa masɛi, ni wɔfeŋ nibii ni esumɔɔɔ. (Abɛi 2:10-12) Ni no baahã ‘wɔya nɔ wɔhi Nyɔŋmɔ suɔmɔ lɛ mli,’ ni wɔná hiɛnɔkamɔ akɛ wɔbaahi shi kɛya naanɔ.—Yuda 21.\n2. Mɛni baaye abua wɔ ni wɔna akɛ Nyɔŋmɔ tsɔsemɔ lɛ hi?\n2 Emuu ni wɔyeee lɛ kɛ ekolɛ bɔ ni atsɔse wɔ ahã lɛ hewɔ lɛ, ebaanyɛ ewa kɛhã wɔ akɛ wɔbaamɔ tsɔsemɔ mli loo wɔna lɛ akɛ nɔ ko kpakpa. Shi kɛ́ wɔna yibii kpakpai ni Nyɔŋmɔ tsɔsemɔ lɛ ewo yɛ wɔshihilɛ mli lɛ, no baahã wɔna akɛ esumɔɔ wɔ. Abɛi 3:11, 12 lɛ kɛɔ akɛ: “Mibi, kaakpoo Yehowa tsɔsemɔ lɛ, . . . ejaakɛ mɛi ni Yehowa sumɔɔ lɛ, amɛ ejajeɔ.” Esaaa akɛ wɔhiɛ kpaa nɔ kɔkɔɔkɔ akɛ wɔsane kã Yehowa tsui nɔ waa. (Kanemɔ Hebribii 12:5-11.) Nyɔŋmɔ le wɔ jogbaŋŋ, ni no hewɔ lɛ, be fɛɛ be lɛ etsɔseɔ wɔ yɛ gbɛ ni sa ni hi jogbaŋŋ lɛ nɔ. Yɛ nikasemɔ nɛɛ mli lɛ, wɔbaasusu saji ejwɛ komɛi ni kɔɔ tsɔsemɔ he lɛ ahe. Nomɛi ji: (1) bɔ ni wɔbaafee wɔtsɔse wɔ diɛŋtsɛ wɔhe, (2) tsɔsemɔ ni fɔlɔi kɛhãa amɛbii, (3) tsɔsemɔ ni wɔnine shɛɔ nɔ yɛ Kristofoi asafo lɛ mli, kɛ (4) nɔ ko ni naa wa kwraa fe tsɔsemɔ.\nMƐI NI HIƐ KÃ SHI LƐ TSƆSEƆ AMƐ DIƐŊTSƐ AMƐHE\n3. Te gbekɛ ko feɔ tɛŋŋ eleɔ bɔ ni ebaafee etsɔse lɛ diɛŋtsɛ ehe? Okɛ enɛ he nɔkwɛmɔnɔ ahã.\n3 Kɛ́ wɔhã wɔhiɛ hi nibii ni wɔsusuɔ he kɛ bɔ ni wɔbaa wɔjeŋ wɔhãa lɛ he koni wɔkafee nɔ ko gbonyo lɛ, belɛ wɔmiitsɔse wɔ diɛŋtsɛ wɔhe. Enɛ ji nɔ ko ni esa akɛ wɔkase, ejaakɛ akɛfɔɔɔ wɔ. Akɛ nɔkwɛmɔnɔ lɛ, kɛ́ gbekɛ ko miikase baisiko-tamɔ lɛ, bei pii lɛ, efɔlɔi lɛ ateŋ mɔ ko hiɛɔ baisiko lɛ mli ehãa lɛ. Shi kɛ́ gbekɛ lɛ na bɔ ni ebaafee ni ekagbee shi lɛ, efɔlɔ lɛ ŋmɛɔ baisiko lɛ he fiofio kɛyashi be ni gbekɛ lɛ baanyɛ ata ni egbeee shi. Nakai nɔŋŋ esa akɛ fɔlɔi ato amɛtsui shi ni amɛya nɔ amɛtsɔɔ amɛbii lɛ nii yɛ “Yehowa tsɔsemɔ kɛ eŋaawoo lɛ mli” koni gbekɛbii lɛ ahiɛ akã shi ni amɛnyɛ amɛtsɔse amɛ diɛŋtsɛ amɛhe.—Efe. 6:4.\n4, 5. (a) Kɛ́ wɔmiitao wɔwo “subaŋ hee” lɛ, mɛni hewɔ ehe miihia ni wɔtsɔse wɔ diɛŋtsɛ wɔhe? (b) Kɛ́ wɔtɔ̃ po lɛ, mɛni hewɔ esaaa akɛ wɔnijiaŋ jeɔ wui?\n4 Nakai nɔŋŋ eji yɛ mɛi ni dara dani amɛkase Yehowa he nii lɛ hu agbɛfaŋ. Eyɛ mli akɛ amɛtsɔse amɛ diɛŋtsɛ amɛhe kɛyashi he ko moŋ, shi yɛ Nyɔŋmɔjamɔ mli lɛ, amɛtamɔ gbekɛbii. No hewɔ lɛ, kɛ́ amɛmiitao amɛdara yɛ mumɔŋ lɛ, esa akɛ amɛbɔi “subaŋ hee” lɛ woo ni amɛbɔ mɔdɛŋ amɛkase Kristo. (Efe. 4:23, 24) Kɛ́ amɛtsɔse amɛ diɛŋtsɛ amɛhe yɛ Nyɔŋmɔjamɔ mli lɛ, ebaahã ‘amɛtsi amɛhe kɛje bu ni abuuu Nyɔŋmɔ kɛ je lɛŋ akɔnɔi ahe, ni amɛkɛ hiɛshikamɔ kɛ jalɛ kɛ Nyɔŋmɔjamɔ ahi shi yɛ jeŋ ni yɔɔ amrɔ nɛɛ mli.’—Tito 2:12.\n5 Fɛɛ sɛɛ lɛ, yɛ be kɛ beiaŋ lɛ, wɔtɔ̃ɔ ejaakɛ wɔyeee emuu. (Jaj. 7:20) Shi kɛ́ wɔtɔ̃ lɛ, no etsɔɔɔ akɛ wɔtsɔseko wɔ diɛŋtsɛ wɔhe jogbaŋŋ loo wɔtsɔseko wɔhe kwraa. Abɛi 24:16 lɛ kɛɔ akɛ: “Jalɔ baanyɛ agbee shi shii kpawo, shi ebaate shi ekoŋŋ.” Mɛni baaye abua jalɔ lɛ ni ete shi ekoŋŋ? Jeee lɛ diɛŋtsɛ ehewalɛ, shi moŋ Nyɔŋmɔ mumɔ lɛ. (Kanemɔ Filipibii 4:13.) Sui kpakpai ni mumɔ lɛ hãa wɔjieɔ lɛ kpo lɛ ekome ji henɔyeli, ni su nɛɛ kɛ tsɔsemɔ ni wɔbaatsɔse wɔ diɛŋtsɛ wɔhe lɛ yɛ tsakpãa waa.\n6. Te wɔɔfee tɛŋŋ wɔtsɔmɔ mɛi ni sumɔɔ Nyɔŋmɔ Wiemɔ lɛ kasemɔ waa? (Kwɛmɔ mfoniri ni yɔɔ nikasemɔ lɛ shishijee lɛ.)\n6 Sɔlemɔ, Biblia lɛ kasemɔ, kɛ sanenɔjwɛŋmɔ hu baaye abua wɔ ni wɔtsɔse wɔ diɛŋtsɛ wɔhe. Shi mɛi komɛi yɛ ni Biblia lɛ kasemɔ wa kɛhã amɛ, loo amɛsumɔɔɔ nikasemɔ. Kɛ́ nakai eji yɛ ogbɛfaŋ lɛ, kaahã onijiaŋ je wui. Kɛ́ oŋmɛ gbɛ lɛ, Yehowa baaye abua bo koni e-Wiemɔ lɛ aba otsine. (1 Pet. 2:2) Sɔlemɔ okpa Yehowa fai ni eye ebua bo ni otsɔse ohe koni oná be kɛkase e-Wiemɔ lɛ. Ekolɛ yɛ shishijee mli lɛ, be fɛɛ be ni obaata shi lɛ, obaanyɛ okase nii minitii fioo ko pɛ. Be ni ofeɔ nakai lɛ, fiofio lɛ, obaaná nikasemɔ he miishɛɛ ni efeemɔ waŋ kɛhãŋ bo. Anɔkwa, okɛ miishɛɛ baakpa be ni oto ni okɛjwɛŋɔ Yehowa susumɔi ni nɔ bɛ lɛ anɔ lɛ gbɛ waa.—1 Tim. 4:15.\n7. Kɛ́ wɔtsɔse wɔ diɛŋtsɛ wɔhe lɛ, mɛɛ gbɛ nɔ ebaaye ebua wɔ ni wɔnyɛ wɔshɛ mumɔŋ otii ahe?\n7 Kɛ́ wɔtsɔse wɔ diɛŋtsɛ wɔhe lɛ, no baaye abua wɔ ni wɔshɛ mumɔŋ otii ahe. Akɛ nɔkwɛmɔnɔ lɛ, nyɛmi nuu ko ni yɔɔ weku lɛ nu he akɛ etamɔ nɔ ni ekãa ni ekɛsɔmɔɔ Nyɔŋmɔ lɛ naa miiba shi. No hewɔ lɛ, efee nɔ ko yɛ he. Ekɛma ehiɛ akɛ ebaatsɔ daa gbɛgbalɔ. No hewɔ lɛ, ekane saji ni aŋma yɛ asafo lɛ woji lɛ amli ni kɔɔ gbɛgbamɔ nitsumɔ lɛ he lɛ, ni esɔle. Enɛ tswa lɛ ema shi ni ehã wekukpaa ni yɔɔ ekɛ Yehowa teŋ lɛ mli wa. Agbɛnɛ hu, be fɛɛ be ni ebaaná hegbɛ lɛ, ekɛ ehe woɔ gbɛgbalɔi awamɔ nitsumɔ lɛ mli. Nɔ ni jɛ mli kɛba ji akɛ, enyɛ eye nibii fɛɛ ni kulɛ amɛbaanyɛ amɛtsĩ lɛ gbɛ lɛ anɔ, ni yɛ be ni sa mli lɛ, ebatsɔ daa gbɛgbalɔ.\nTSƆƆMƆ OBII LƐ NII YƐ YEHOWA TSƆSEMƆ LƐ MLI\nJa atsɔse gbekɛbii dani amɛbaale ekpakpa kɛ efɔŋ mlikpamɔ, ejaakɛ akɛfɔɔɔ amɛ (Kwɛmɔ kuku 8)\n8-10. Mɛni baaye abua fɔlɔi ni ji Kristofoi lɛ ni amɛnyɛ amɛtsɔɔ amɛbii lɛ nii koni amɛbasɔmɔ Yehowa? Okɛ enɛ he nɔkwɛmɔnɔ ahã.\n8 Yehowa ehã fɔlɔi nitsumɔ ko ni yɔɔ nyam. No ji ni amɛtsɔɔ amɛbii lɛ nii “yɛ Yehowa tsɔsemɔ kɛ eŋaawoo lɛ mli.” (Efe. 6:4) Shi enɛ feemɔ kãaa shi akɔɔɔ, titri lɛ yɛ jeŋ ni wɔyɔɔ mli ŋmɛnɛ lɛ mli. (2 Tim. 3:1-5) Eyɛ mli akɛ be ni abaafɔ gbekɛ ko beebe lɛ, eyɛ henilee moŋ, shi ja atsɔse henilee nɛɛ dani ebaanyɛ ele ekpakpa kɛ efɔŋ mlikpamɔ. (Rom. 2:14, 15) Biblia mli nilelɔ ko wie akɛ abaanyɛ atsɔɔ Greek wiemɔ ni atsɔɔ shishi akɛ “tsɔsemɔ” lɛ shishi hu akɛ tsɔsemɔ ni atsɔseɔ gbekɛ koni ebatsɔ gbɔmɔ kpakpa.\n9 Kɛ́ fɔlɔi jɛ suɔmɔ mli amɛtsɔse amɛbii lɛ, gbekɛbii lɛ náa miishɛɛ ni amɛnuɔ he akɛ amɛfɔlɔi miisumɔ ni nibii ahi ahã amɛ. Amɛleɔ akɛ jeee nɔ fɛɛ nɔ kɛkɛ amɛbaanyɛ amɛfee, ni akɛ nɔ ni amɛduɔ lɛ, no nɔŋŋ amɛbaakpa, ekpakpa jio, efɔŋ jio. No hewɔ lɛ, ehe miihia waa ni fɔlɔi ni ji Kristofoi lɛ ahã Yehowa atsɔɔ amɛ gbɛ be ni amɛtsɔseɔ amɛbii lɛ. He fɛɛ he kɛ susumɔi ni mɛi hiɛ yɛ bɔ ni atsɔseɔ gbekɛbii ahãa lɛ he, ni yɛ he kome too lɛ nɔŋŋ po lɛ, susumɔi nɛɛ yaa nɔ etsakeɔ. Shi kɛ́ fɔlɔi hã Nyɔŋmɔ tsɔɔ amɛ gbɛ lɛ, amɛkaŋ amɛyiŋ loo amɛdamɔŋ adesai asusumɔi loo amɛniiashikpamɔi anɔ amɛtsɔseŋ amɛbii.\n10 Noa sane lɛ feɔ enɛ he nɔkwɛmɔnɔ. Be ni Yehowa kɛɛ Noa akɛ ekpɛ adeka lɛ, no mli lɛ, Noa leee bɔ ni akpɛɔ adeka. No hewɔ lɛ, ekɛ ehiɛ fɔ̃ Yehowa nɔ, ni ekɛ gbɛtsɔɔmɔi fɛɛ ni Yehowa kɛhã lɛ lɛ tsu nii “pɛpɛɛpɛ.” (1 Mo. 6:22) Mɛni jɛ mli kɛba? Adeka ni ekpɛ lɛ shiuuu, ni no hewɔ lɛ, enyɛ ebaa lɛ kɛ eweku lɛ yi. Nakai nɔŋŋ Noa kɛ ehiɛ fɔ̃ Nyɔŋmɔ nɔ yɛ ebii lɛ akwɛmɔ mli, ni no hewɔ lɛ, eye omanye. Etsɔɔ ebii lɛ nii jogbaŋŋ ni efee nɔkwɛmɔnɔ kpakpa ehã amɛ, tsɛ enɛ feemɔ bɛ mlɛo ejaakɛ efɔŋfeemɔ he shi yɛ be ni tsɔ Nu Afua lɛ hiɛ lɛ mli.—1 Mo. 6:5.\n11. Mɛni hewɔ esa akɛ fɔlɔi afee bɔ fɛɛ bɔ ni amɛbaanyɛ kɛtsɔse amɛbii lɛ jogbaŋŋ?\n11 Kɛ́ fɔlɔ ji bo lɛ, te obaafee tɛŋŋ okase Noa? Bo Yehowa toi. Hã etsɔ e-Wiemɔ lɛ kɛ gbɛtsɔɔmɔ ni etsɔɔ esafo lɛ nɔ ekɛhãa lɛ nɔ eye ebua bo yɛ obii lɛ atsɔsemɔ mli. Wɔsɛɛ ko lɛ, obii lɛ baada bo shi waa akɛ ofee nakai! Nyɛmi nuu ko wie akɛ: “Midaa mifɔlɔi shi waa yɛ bɔ ni amɛtsɔse mi amɛhã lɛ hewɔ. Amɛfee bɔ fɛɛ bɔ ni amɛbaanyɛ koni amɛshɛ mitsui he. Bɔ ni amɛtsɔse mi lɛ titri hewɔ wekukpaa kpakpa yɔɔ mi kɛ Yehowa teŋ lɛ.” Shi bei komɛi lɛ, yɛ mɔdɛŋ ni fɔlɔi lɛ bɔɔ akɛ amɛbaatsɔse amɛbii lɛ jogbaŋŋ lɛ fɛɛ sɛɛ lɛ, amɛbii lɛ ekomɛi shiɔ Yehowa. Kɛ́ eba lɛ nakai po lɛ, akɛni fɔlɔi lɛ fee bɔ fɛɛ bɔ ni amɛbaanyɛ kɛtsɔse amɛbii lɛ hewɔ lɛ, amɛhenilee eyiŋ amɛ. Agbɛnɛ hu, amɛbaanyɛ amɛkpa gbɛ akɛ amɛbi ni ekpalaŋ lɛ baaku sɛɛ aba Yehowa ŋɔɔ ekoŋŋ.\n12, 13. (a) Akɛ fɔlɔ lɛ, kɛ́ ashwie obi ko lɛ, mɛni obaanyɛ ofee kɛtsɔɔ akɛ oboɔ Nyɔŋmɔ toi? (b) Mɛɛ gbɛ nɔ Yehowa toi ni fɔlɔi komɛi bo lɛ ye ebua amɛweku lɛ?\n12 Shihilɛi ni hãa ewaa kɛhãa fɔlɔi komɛi akɛ amɛbaabo Yehowa toi lɛ eko ji be ni ashwie amɛbi ko kɛje asafo lɛ mli. Susumɔ niiashikpamɔ nɛɛ he okwɛ. Ashwie nyɛmi yoo ko biyoo kɛje asafo lɛ mli, ni ebiyoo lɛ shi shĩa. Nyɛmi yoo lɛ wie akɛ: “Mitao nibii ni aŋmala yɛ asafo lɛ woji lɛ amli ni manyɛ mikɛjie minaa koni mikɛ mibiyoo lɛ kɛ minabi lɛ ashara.” Shi ewie kɛfata he akɛ: “Miwu jɛ mlihilɛ mli eye ebua mi koni mana akɛ, amrɔ nɛɛ Yehowa diɛŋtsɛ ni tsɔseɔ wɔbi lɛ, jeee wɔ. No hewɔ lɛ, esaaa akɛ wɔkɛ wɔhe woɔ mli.”\n13 Afii komɛi asɛɛ lɛ, ahe amɛbiyoo lɛ kɛba asafo lɛ mli ekoŋŋ. Mami lɛ wie akɛ: “Gbi ko hooo ni etswaaa mi loo esɛndiii mi tɛs mɛseji! Ni ebuɔ mi kɛ epapa waa, ejaakɛ ele akɛ wɔbo Nyɔŋmɔ toi. Ekɛ mi teŋ yɛ jogbaŋŋ.” Ani ashwie obi ko kɛje asafo lɛ mli? Kɛ́ nakai ni lɛ, ani ‘okɛ ohiɛ baafɔ̃ Yehowa nɔ kɛ otsui fɛɛ,’ ni ohã ena akɛ ‘okɛ ohe efɔ̃ɔɔ bo diɛŋtsɛ oniiashishinumɔ nɔ’? (Abɛi 3:5, 6) Kaimɔ akɛ, bɔ ni Yehowa tsɔseɔ wɔ ehãa lɛ tsɔɔ akɛ ehiɛ kã shi waa ni esumɔɔ wɔ. Kaahã ohiɛ kpa nɔ kɔkɔɔkɔ akɛ, ehã e-Bi lɛ bagbo ehã adesai fɛɛ, ni obi lɛ hu fata he. Nyɔŋmɔ sumɔɔɔ ni akpãtãa mɔ ko mɔ ko hiɛ. (Kanemɔ 2 Petro 3:9.) No hewɔ lɛ, ná nɔmimaa akɛ, Yehowa tsɔsemɔ lɛ kɛ egbɛtsɔɔmɔ lɛ ja. Bo Yehowa toi kɛ́ nakai feemɔ wa waa po. Kaate shi owo Yehowa tsɔsemɔ lɛ; fi sɛɛ!\n14. Mɛɛ gbɛ nɔ wɔnáa tsɔsemɔ ni Yehowa tsɔɔ “shĩa nɔkwɛlɔ anɔkwafo lɛ” nɔ etsɔseɔ wɔ lɛ he sɛɛ?\n14 Yehowa ewo shi akɛ ebaakwɛ Kristofoi asafo lɛ nɔ, ni ebu he, ni etsɔɔ emli bii lɛ nii. Yehowa tsɔɔ gbɛi srɔtoi anɔ efeɔ nakai. Akɛ nɔkwɛmɔnɔ lɛ, etu asafo lɛ ewo e-Bi lɛ dɛŋ, ni e-Bi lɛ hu ehala “shĩa nɔkwɛlɔ anɔkwafo” ko koni ehã asafoŋbii lɛ niyenii yɛ be ni sa mli. (Luka 12:42) “Shĩa nɔkwɛlɔ anɔkwafo” nɛɛ tsɔɔ gbɛi srɔtoi anɔ etsɔɔ wɔ nii loo etsɔseɔ wɔ. Ani wiemɔ ko ni ahã be ko loo nɔ ko ni okane yɛ wɔmagazin lɛ eko mli lɛ etsirɛ bo ni ofee tsakemɔi yɛ bɔ ni osusuɔ nii ahe ohãa loo bɔ ni obaa ojeŋ ohãa lɛ mli? Kɛ́ ohã hetoo akɛ “hɛɛ” lɛ, hã ohe mo! Ejaakɛ no tsɔɔ akɛ, ooŋmɛ gbɛ ni Yehowa ashɔ̃ bo loo etsɔse bo, ni obaaná he sɛɛ.—Abɛi 2:1-5.\n15, 16. (a) Mɛɛ gbɛ nɔ wɔbaanyɛ wɔtsɔ wɔná ‘hii ni ji nikeenii’ ni yɔɔ asafo lɛ mli lɛ ahe sɛɛ? (b) Mɛni wɔbaanyɛ wɔfee koni onukpai lɛ kɛ miishɛɛ atsu amɛnitsumɔ lɛ?\n15 Kristo ehã wɔ asafoŋ onukpai hu koni amɛjɛ suɔmɔ mli amɛkwɛ wɔnɔ. Biblia lɛ kɛɔ akɛ nyɛmimɛi hii nɛɛ ji “nikeenii.” (Efe. 4:8, 11-13) Mɛɛ gbɛ nɔ wɔbaanyɛ wɔtsɔ wɔná ‘hii ni ji nikeenii’ nɛɛ ahe sɛɛ? Nɔ kome ni wɔbaanyɛ wɔfee ji ni wɔbaakase amɛhemɔkɛyeli lɛ kɛ amɛnɔkwɛmɔnɔ kpakpa lɛ. Nɔ kroko ni wɔbaanyɛ wɔfee ji ni wɔbaabo ŋaa ni amɛjɛɔ Ŋmalɛ lɛ mli amɛwoɔ wɔ lɛ toi. (Kanemɔ Hebribii 13:7, 17.) Asafoŋ onukpai lɛ sumɔɔ wɔsane, ni amɛmiisumɔ ni wɔhe awa yɛ hemɔkɛyeli lɛ mli. No hewɔ lɛ, kɛ́ amɛna akɛ wɔmiifolɔ asafoŋ kpeei amli loo ekãa ni wɔyɔɔ lɛ naa miiba shi lɛ, amɛbaaye amɛbua wɔ amrɔ nɔŋŋ. Amɛbaabo wɔ toi, ni no sɛɛ lɛ, amɛbaajɛ Biblia lɛ mli amɛwo wɔ hewalɛ ni amɛwo wɔ ŋaa kpakpa. Kɛ́ asafoŋ onukpai lɛ ye amɛbua bo yɛ nɛkɛ gbɛ nɔ lɛ, ani onaa lɛ akɛ eji gbɛ ni Yehowa miitsɔ nɔ ehã ona akɛ esumɔɔ bo?\n16 Hã ehi ojwɛŋmɔ mli akɛ, jeee be fɛɛ be asafoŋ onukpai lɛ náa lɛ mlɛo akɛ amɛbaawo wɔ ŋaa yɛ nɔ ko he. Susumɔ enɛ he okwɛ. Kɛ́ okwɛ lɛ, ani gbalɔ Natan ná lɛ mlɛo akɛ ekɛ Maŋtsɛ David baawie esha ni yɔɔ hiɛdɔɔ ni maŋtsɛ lɛ efee ni etsimɔ nɔ lɛ he? (2 Sam. 12:1-14) Ni be ni ehe bahia ni Paulo ajaje Petro, ni ji bɔfoi 12 lɛ ateŋ mɔ kome lɛ yɛ bɔ ni ekɛ Kristofoi ni jeee Yudafoi lɛ ye ehã lɛ he lɛ hu? Ŋwanejee ko bɛ he akɛ, ebi ni Paulo afee ekãa waa koni enyɛ efee nakai. (Gal. 2:11-14) No hewɔ lɛ, mɛni obaanyɛ ofee koni ekawa tsɔ kɛhã asafoŋ onukpai lɛ akɛ amɛbaawo bo ŋaa? Ba ohe shi, tse ohiɛ ohã amɛ, ni oda amɛ shi. Naa amɛyelikɛbuamɔ lɛ akɛ nɔ ko ni tsɔɔ akɛ Nyɔŋmɔ sumɔɔ bo. Kɛ́ ofee nakai lɛ, obaaná he sɛɛ, ni asafoŋ onukpai lɛ hu kɛ miishɛɛ baatsu amɛnitsumɔ lɛ.\n17. Mɛɛ gbɛ nɔ asafoŋ onukpai lɛ ye amɛbua nyɛmi yoo ko?\n17 Shihilɛi ni nyɛmi yoo ko tsɔ mli be ko ni eho lɛ ahewɔ lɛ, enyɛɛɛ ekɛ Yehowa abɔ naanyo, ni enɛ hã efee shwɛm waa. Nyɛmi yoo nɛɛ wie akɛ: “Mina akɛ esa akɛ mikɛ asafoŋ onukpai lɛ agba he sane. Be ni mikɛ amɛ gbaa sane lɛ, amɛwieee mihiɛ nyanyaanya ni amɛwieee amɛshiii mi hu. Moŋ lɛ, amɛshɛje mimii ni amɛwo mi hewalɛ. Ekɔɔɔ he eko bɔ ni amɛbɛ dekã kwraa lɛ, be fɛɛ be kɛ́ akpa asafoŋ kpee lɛ, kɛ́ hooo kwraa lɛ, amɛteŋ mɔ kome biɔ mi bɔ ni miyɔɔ. Nibii ni mitsɔ mli be ko ni eho lɛ ahewɔ lɛ, minuɔ he akɛ Nyɔŋmɔ nyɛŋ asumɔ mi kɔkɔɔkɔ. Shi Yehowa etsɔ asafo lɛ kɛ asafoŋ onukpai lɛ anɔ ehã mina shii abɔ akɛ, esumɔɔ mi. Misɔlemɔ ji akɛ maya nɔ mahi emasɛi daa.”\nNƆ KO NI NAA WA KWRAA FE TSƆSEMƆ\n18, 19. Eyɛ mli akɛ bei komɛi lɛ tsɔsemɔ yɛ dɔlɛ moŋ, shi ehi fe mɛni? Okɛ enɛ he nɔkwɛmɔnɔ ahã.\n18 Eyɛ mli akɛ bei komɛi lɛ tsɔsemɔ yɛ dɔlɛ moŋ, shi kɛ́ wɔkpoo tsɔsemɔ lɛ, wɔbaapiŋ waa. (Heb. 12:11) Susumɔ nɔ ni ba Kain kɛ Maŋtsɛ Zedekia nɔ lɛ he okwɛ. Be ni Nyɔŋmɔ na akɛ Kain miinyɛ enyɛmi Habel ni eetao egbe lɛ lɛ, Nyɔŋmɔ bɔ Kain kɔkɔ akɛ: “Mɛni hewɔ omli efu waa ni ohao nɛkɛ? Kɛji otsake ni ofee ekpakpa lɛ, ani ohiɛ baŋ nyam? Shi kɛji otsakeee ni obaafee ekpakpa lɛ, esha bu shinaa lɛ shi, ni eetao eye onɔ; shi bo lɛ, ye enɔ.” (1 Mo. 4:6, 7) Kain booo Nyɔŋmɔ toi. Egbe enyɛmi lɛ. Nɔ ni efee lɛ hewɔ lɛ, epiŋ waa kɛyashi egbo! (1 Mo. 4:11, 12) Eyɛ mli akɛ Yehowa tsɔsemɔ lɛ eyaŋɔɔ Kain naa moŋ, shi eji ebo toi kulɛ, ehe baajɔ lɛ.\n19 Be ni Maŋtsɛ Zedekia yeɔ nɔ lɛ, nibii ehiii kwraa yɛ Yerusalem. Gbalɔ Yeremia wie etsɔɔ maŋtsɛ yiŋfɛlɛfɛlɛtsɛ ni efeee ekpakpa nɛɛ shii abɔ ni ekwa egbɛi fɔji lɛ, shi maŋtsɛ lɛ booo tsɔsemɔ toi. Nɔ ni jɛ etoigbele lɛ mli kɛba lɛ yɛ mɔbɔ pam. (Yer. 52:8-11) Yehowa sumɔɔɔ ni wɔpiŋɔ tamɔ bɔ ni toigbolɔi nɛɛ piŋ lɛ!—Kanemɔ Yesaia 48:17, 18.\n20. Wɔsɛɛ lɛ, mɛni mɛi ni mɔɔ tsɔsemɔ mli lɛ baaná? Shi mɛni baaba mɛi ni mɔɔɔ tsɔsemɔ mli lɛ anɔ?\n20 Ŋmɛnɛ lɛ, mɛi pii ebuuu Nyɔŋmɔ tsɔsemɔ lɛ amɛhãaa nɔ ko nɔ ko, ni amɛnuɔ he akɛ ebe eho. Shi etsɛŋ kwraa mɛi fɛɛ ni feɔ nakai lɛ baakpa amɛbuulufeemɔ lɛ mli yibii gbohii lɛ. (Abɛi 1:24-31) No hewɔ lɛ, ‘nyɛhãa wɔboa tsɔsemɔ toi koni wɔhiɛ akã shi.’ Tamɔ bɔ ni aŋma yɛ Abɛi 4:13 lɛ, “mɔ tsɔsemɔ mli jogbaŋŋ; kaaŋmɛɛ he. Kwɛmɔ nɔ jogbaŋŋ, ejaakɛ no ji owala.”


Noa He Sane—Kɔkɔbɔɔ Ni Jɛ Blema\nKɔkɔbɔɔ Ni Jɛ Blema\nYehowa eŋmɛŋ gbɔmɛi fɔji agbɛ ni amɛfite Paradeiso. Enanemɛi pɛ baahi jɛmɛ. Mɛni baaba gbɔmɛi fɔji anɔ? Bɔni afee ni ole hetoo lɛ, susumɔ Noa he sane ni ji anɔkwale lɛ he okwɛ. Noa hi shi afii akpei abɔ ni eho nɛ. Eji gbɔmɔ kpakpa ni ebɔ mɔdɛŋ ni efee Yehowa suɔmɔnaa nii be fɛɛ be. Shi gbɔmɛi krokomɛi ni yɔɔ shikpɔŋ nɔ lɛ fee nibii fɔji. No hewɔ lɛ, Yehowa kɛɛ Noa akɛ E-kɛ nu afua baaba koni ekɛbakpata nakai gbɔmɛi yiwalɔi lɛ fɛɛ ahiɛ. Ekɛɛ Noa akɛ ekpɛ adeka koni lɛ kɛ eweku lɛ akagboi kɛ́ Nu Afua lɛ ba.—1 Mose 6:9-18.\nNoa kɛ eweku lɛ kpɛ adeka lɛ. Noa bɔ gbɔmɛi lɛ kɔkɔ akɛ Nu Afua lɛ miiba, shi amɛbooo lɛ toi. Amɛtee nɔ amɛfee nibii fɔji. Beni agbe adeka lɛ naa lɛ, Noa ŋɔ kooloi kɛtee adeka lɛ mli, ni lɛ kɛ eweku lɛ hu tee mli. Kɛkɛ ni Yehowa kɛ ahum kpeteŋkpele ko ba. Nugbɔ nɛ shwaneshwane kɛ nyɔɔŋnyɔɔŋ gbii 40. Nu lɛ hà shikpɔŋ lɛ fɛɛ nɔ.—1 Mose 7:7-12.\nGbɔmɛi fɔji lɛ gboi, shi ahere Noa kɛ eweku lɛ yiwala. Yehowa kɛ amɛ tsɔ Nu Afua lɛ mli shweshweeshwe kɛba shikpɔŋ ni ajie efɔŋfeemɔ fɛɛ kɛjɛ nɔ lɛ nɔ. (1 Mose 7:22, 23) Biblia lɛ kɛɔ akɛ shikome ekoŋŋ lɛ be lɛ miiba ni Yehowa baakpata mɛi ni sumɔɔɔ ni amɛfeɔ nɔ ni ja lɛ ahiɛ ekoŋŋ. Akpataŋ gbɔmɛi kpakpai lɛ ahiɛ. Amɛbaahi shi kɛya naanɔ yɛ Paradeiso shikpɔŋ lɛ nɔ.—2 Petro 2:5, 6, 9.\nGbɔmɛi babaoo feɔ nibii fɔji ŋmɛnɛ. Haomɔ eyi je lɛ mli obɔ. Yehowa tsuɔ e-Dasefoi lɛ shii abɔ koni amɛyabɔ gbɔmɛi lɛ kɔkɔ, kɛlɛ amɛteŋ mɛi ni fa sumɔɔɔ ni amɛboɔ Yehowa wiemɔi lɛ atoi. Amɛsumɔɔɔ ni amɛtsakeɔ amɛshihilɛ gbɛ̀i lɛ. Amɛsumɔɔɔ ni amɛkpɛlɛɔ nɔ ni Nyɔŋmɔ kɛɔ yɛ nɔ ni ja kɛ nɔ ni ejaaa he lɛ nɔ. Mɛni baaba nɛkɛ gbɔmɛi nɛɛ anɔ? Ani amɛbaatsake gbi ko? Mɛi pii tsakeŋ kɔkɔɔkɔ. Be miiba ni abaakpata gbɔmɛi fɔji lɛ ahiɛ ni amɛhiŋ shi dɔŋŋ.—Lala 92:8.\nAkpataŋ shikpɔŋ lɛ hiɛ; abaafee lɛ paradeiso. Mɛi ni batsɔmɔɔ Nyɔŋmɔ nanemɛi lɛ baahi shi kɛya naanɔ yɛ Paradeiso lɛ mli yɛ shikpɔŋ nɔ.—Lala 37:29.


Namɛi Ji Okpɔŋɔnɔtaralɔi Ejwɛ Lɛ?\nKANEMƆ YƐ Afrikaans Albania Amharic Arabic Armenia Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatia Czech Dangme Denmark Drehu Dutch Efik Estonia Ewe Fiji Finland Fon French Ga Georgia Germany Guarani Gun Haitian Creole Hausa Hebri Hela Hiligaynon Hindi Hiri Motu Hungary Ibanag Iceland Igbo Iloko Indonesia Isoko Italia Japan Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuania Luganda Lunda Luo Luvale Macedonia Malagasy Malay Malayalam Malta Mam Mambwe-Lungu Mauritia Creole Maya Mbunda Mizo Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portugal Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tamil Tatar Tetun Dili Thailand Tigrinya Tiv Tojolabal Tok Pisin Tonga Tshiluba Tsonga Turkey Twi Tzotzil Ukrain Umbundu Urdu Urhobo Venda Vietnam Wallis Waray-Waray Wayuunaiki Xhosa Yoruba Zande Zulu\nEkolɛ obaasusu akɛ okpɔŋɔnɔtaralɔi lɛ ahe yɛ gbeyei, shi esaaa akɛ osusuɔ nakai. Mɛni hewɔ? Ejaakɛ Biblia lɛ, kɛ nibii ni etee nɔ yɛ yinɔsane mli ŋmɛnɛ lɛ yeɔ ebuaa wɔ koni wɔna nɔ ni okpɔŋɔnɔtaralɔi lɛ ateŋ mɔ fɛɛ mɔ damɔ shi kɛhã. Ni eyɛ mli akɛ amɛkpɔŋɔtamɔ lɛ kɛ naagbai eba shikpɔŋ lɛ nɔ moŋ, shi ebaanyɛ efee sane kpakpa hu kɛhã bo kɛ oweku lɛ. Mɛni hewɔ wɔkɛɔ nakai? Klɛŋklɛŋ lɛ, hã wɔsusu nɔ ni okpɔŋɔnɔtaralɔi lɛ ateŋ mɔ fɛɛ mɔ damɔ shi kɛhã lɛ he.\nOKPƆŊƆ YƐŊ LƐ NƆTALƆ LƐ\nNinaa lɛ je shishi yɛ nɛkɛ gbɛ nɔ: “Mikwɛ, ni naa! okpɔŋɔ yɛŋ, ni mɔ ni ta enɔ lɛ hiɛ gãi; ni ahã lɛ akekere, ni eje kpo, eeye kunim koni egbe ekunimyeli lɛ naa.”—Kpojiemɔ 6:2.\nNamɔ ji okpɔŋɔ yɛŋ lɛ nɔtalɔ? Nɔ titri ni baaye abua wɔ ni wɔna mɔ ni eji lɛ yɛ Biblia mli wolo ni ji Kpojiemɔ lɛ mli. Sɛɛ mli lɛ awie okpɔŋɔnɔtalɔ ni jɛ ŋwɛi nɛɛ he akɛ “Nyɔŋmɔ Wiemɔ Lɛ” yɛ Kpojiemɔ wolo nɛɛ nɔŋŋ mli. (Kpojiemɔ 19:11-13) Nakai gbɛnaa gbɛ́i lɛ, ni ji Wiemɔ Lɛ, ji gbɛ́i ni akɛtsɛɔ Yesu Kristo, ejaakɛ eji Nyɔŋmɔ naawielɔ. (Yohane 1:1, 14) Kɛfata he lɛ, atsɛɔ lɛ “maŋtsɛmɛi a-Maŋtsɛ kɛ nuŋtsɔmɛi a-Nuŋtsɔ,” ni atsɛɔ lɛ hu akɛ, “Anɔkwayelɔ kɛ Anɔkwafo.” (Kpojiemɔ 19:11, 16) Eyɛ faŋŋ akɛ, ahã lɛ hegbɛ ni esɔmɔ akɛ maŋtsɛ tabilɔ, shi ekɛ ehewalɛ lɛ tsuuu nii yɛ gbɛ ni ejaaa nɔ. Kɛ̃lɛ, sanebimɔi komɛi yɛ ni esa akɛ ahã hetoo.\nNamɔ hã Yesu hegbɛ ni ekɛye kunim lɛ? (Kpojiemɔ 6:2) Gbalɔ Daniel na yɛ ninaa ko mli akɛ, Yehowa Nyɔŋmɔ, * ni ji “mɔ ni eye gbii pii lɛ,” hã “gbɔmɔ bi” lɛ, ni ji Mesia lɛ, “nɔyeli kɛ anunyam kɛ maŋtsɛyeli.” (Daniel 7:13, 14) No hewɔ lɛ, Nyɔŋmɔ Ofe lɛ diɛŋtsɛ ni hã Yesu hewalɛ kɛ hegbɛ ní ekɛye nɔ, ni ekojo lɛ. Okpɔŋɔ yɛŋ lɛ damɔ shi kɛhã jalɛ ta ni Nyɔŋmɔ Bi lɛ wuɔ lɛ, ni enɛ ji nɔ ko ni sa jogbaŋŋ, ejaakɛ bei pii lɛ, Ŋmalɛi lɛ kɛ kɔla yɛŋ damɔɔ shi kɛhãa jalɛ.—Kpojiemɔ 3:4; 7:9, 13, 14.\nMɛɛ be okpɔŋɔnɔtaralɔi lɛ bɔi amɛkpɔŋɔi lɛ tamɔ? Kadimɔ akɛ Yesu, ni ji klɛŋklɛŋ okpɔŋɔnɔtalɔ lɛ, bɔi ekpɔŋɔ lɛ tamɔ be ni enine shɛ akekre ko nɔ lɛ. (Kpojiemɔ 6:2) Mɛɛ be awó Yesu Maŋtsɛ yɛ ŋwɛi? Jeee yɛ egbele sɛɛ, be ni atee lɛ shi kɛtee ŋwɛi lɛ. Biblia lɛ hãa wɔleɔ akɛ, emɛ kɛyashi be ko. (Hebribii 10:12, 13) Yesu hã esɛɛnyiɛlɔi lɛ okadi ko ni baakadi be ni be ni ekɛmɛɔ lɛ baaba naagbee, kɛ be ni ebaabɔi nɔyeli yɛ ŋwɛi. Ekɛɛ amɛ akɛ, kɛ́ ebɔi nɔyeli lɛ, je lɛŋ shihilɛ lɛ mli baawo wu fe bei fɛɛ ni eho. Tai, hɔji, kɛ tsɛŋemɔ helai baaba. (Mateo 24:3, 7; Luka 21:10, 11) Be ni Jeŋ Ta 1 lɛ je shishi yɛ afi 1914 lɛ sɛɛ nɔŋŋ lɛ, ebafee faŋŋ akɛ, adesai eyaje jaramɔ shihilɛ ko ni Biblia lɛ tsɛɔ lɛ “naagbee gbii lɛ” mli.—2 Timoteo 3:1-5.\nShi mɛni hewɔ kɛjɛ be ni awó Yesu maŋtsɛ yɛ afi 1914 lɛ kɛbaa nɛɛ, shihilɛ lɛ ehiko, shi moŋ emli miiwo wu lɛ? Ejaakɛ yɛ nakai beiaŋ Yesu je enɔyeli lɛ shishi yɛ ŋwɛi, jeee shikpɔŋ lɛ nɔ. No sɛɛ lɛ, ta te shi yɛ ŋwɛi, ni Yesu, ni ji Maŋtsɛ hee ni awó ní atsɛɔ lɛ Mikael lɛ, shɛrɛ Satan kɛ edaimonioi lɛ eshwie shikpɔŋ lɛ nɔ. (Kpojiemɔ 12:7-9, 12) Kɛjɛ be ni ashɛ Satan afɔ̃ shikpɔŋ lɛ nɔ nɛɛ, egiri waa diɛŋtsɛ, ejaakɛ ele akɛ be ni eyɔɔ lɛ faaa. Hɛɛ, etsɛŋ, Nyɔŋmɔ baakpãtã Satan hiɛ, ni no baahã afee esuɔmɔnaa nii yɛ shikpɔŋ lɛ nɔ. (Mateo 6:10) Agbɛnɛ, hã wɔkwɛ bɔ ni okpɔŋɔnɔtaralɔi etɛ lɛ hu hãa wɔnaa akɛ, wɔyɛ be ni jaraa, ni ji “naagbee gbii” lɛ amli lɛɛlɛŋ. Klɛŋklɛŋ okpɔŋɔnɔtalɔ lɛ ji mɔ pɔtɛɛ ko, shi okpɔŋɔnɔtaralɔi etɛ ni nyiɛ esɛɛ lɛ feɔ shihilɛi srɔtoi ni eba jeŋ fɛɛ, ni esa adesai fɛɛ ahe lɛ he mfoniri.\nOKPƆŊƆ TSURU LƐ NƆTALƆ LƐ\n“Okpɔŋɔ kroko ní tsuɔ tamɔ lalilɛi je kpo, ni ahã mɔ ni ta enɔ lɛ hegbɛ akɛ ejie toiŋjɔlɛ kɛje shikpɔŋ lɛ nɔ koni amɛgbegbee amɛhe, ni ahã lɛ klante kpeteŋkpele ko.”—Kpojiemɔ 6:4.\nOkpɔŋɔnɔtalɔ nɛɛ feɔ ta he mfoniri. Kadimɔ akɛ, jeee maji komɛi pɛ anɔ ejieɔ toiŋjɔlɛ kɛjeɔ, moŋ lɛ, shikpɔŋ muu lɛ fɛɛ nɔ. Yɛ afi 1914 lɛ, awu ta yɛ jeŋ fɛɛ, ni enɛ ji klɛŋklɛŋ nɔ ni ba yɛ yinɔsane mli. No sɛɛ lɛ, jeŋ ta ni ji enyɔ ba, ni efite nii kwraa fe klɛŋklɛŋ nɔ lɛ. Akɔntaabuu ko tsɔɔ akɛ, kɛjɛ afi 1914 kɛbaa nɛɛ, tai wuji kɛ tai bibii egbe mɛi ni fa fe akpekpei oha! Kɛfata he lɛ, mɛi babaoo hu epila waa.\nMɛɛ gbɛ nɔ tai hãa wɔnaa akɛ, wɔyɛ naagbee gbii lɛ amli? Yɛ yinɔsane mli fɛɛ lɛ, etamɔ nɔ ni ŋmɛnɛ lɛ, adesai yɛ nyɛmɔ ni amɛbaanyɛ amɛkɛkpãtã adesai fɛɛ ahiɛ. Gbɛjianɔtoi ni ale akɛ amɛtiuɔ toiŋjɔlɛ sɛɛ, tamɔ Jeŋmaji Ekomefeemɔ lɛ po nyɛko atsĩ okpɔŋɔ tsuru lɛ nɔtalɔ lɛ naa.\nOKPƆŊƆ DIŊ LƐ NƆTALƆ LƐ\n“Mikwɛ, ni naa! okpɔŋɔ diŋ, ni mɔ ni ta enɔ lɛ hiɛ nsɛnii yɛ edɛŋ. Minu nɔ ko ni tamɔ gbee ko yɛ bɔɔ nii ejwɛ ní hiɛ kamɔ lɛ ateŋ miikɛɛ: ‘Ŋmaa susumɔnɔ kome lɛ denario kome kɛ akoko susumɔnii etɛ lɛ denario kome; ni oliv mu lɛ kɛ wein lɛ, kaakpãtã hiɛ.’”—Kpojiemɔ 6:5, 6.\nOkpɔŋɔnɔtalɔ nɛɛ feɔ hɔmɔ he mfoniri. Wɔnaa yɛ ŋmalɛ nɛɛ mli akɛ, niyenii jara wa aahu akɛ, ŋmaa susumɔnɔ kome (kilogram 0.7) jara ji denario kome. Denario kome ji gbi muu fɛɛ nyɔmɔwoo yɛ klɛŋklɛŋ afii 100 lɛ mli! (Mateo 20:2) Nakai shika lɛ nɔŋŋ baanyɛ ahé akoko susumɔnii etɛ (kilogram 2.1). Akoko ji niyenii ko ni abuuu lɛ akɛ eji niyenii kpakpa ko tamɔ abuɔ ŋmaa lɛ. Hewɔ lɛ, te aaafee tɛŋŋ akɛ enɛ alɛ weku ko ni mli bii fa lɛ? Abɔɔ mɛi kɔkɔ po ni amɛkafite shika pii yɛ amɛdaa gbi niyenii, tamɔ oliv mu kɛ wain he, ni enɛ sa jogbaŋŋ yɛ bɔ ni shihilɛ lɛ ji yɛ nakai beiaŋ lɛ hewɔ.\nKɛjɛ afi 1914 kɛbaa nɛɛ, ani wɔnako nibii babaoo ni tsɔɔ akɛ, okpɔŋɔ diŋ lɛ nɔtalɔ lɛ hiɛ edɔ waa? Ŋwanejee ko bɛ he akɛ wɔna nibii babaoo ni tsɔɔ nakai! Yɛ afi 1900 afii lɛ amli fɛɛ lɛ, mɛi aaafee akpekpei 70 sɔŋŋ gboi yɛ hɔmɔ hewɔ. Nitsumɔhe ko wie akɛ, “Kɛjɛ afi 2012 kɛyashi afi 2014 lɛ, mɛi aaashɛ akpekpei 805 náaa niyenii kpakpa amɛye—ni tsɔɔ akɛ, kɛ́ ahala mɛi nɛɛhu yɛ jeŋ fɛɛ lɛ, amɛteŋ mɔ kome náaa niyenii.” Amaniɛbɔɔ kroko hu tsɔɔ akɛ, “Daa afi lɛ, mɛi ni hɔmɔ gbeɔ lɛ ayi fa kwraa fe mɛi ni AIDS, atiridii, kɛ wɔlɔmɔ fɔŋ gbeɔ.” Yɛ mɔdɛŋ ni abɔɔ koni alɛ mɛi babaoo ni hɔmɔ yeɔ amɛ lɛ fɛɛ sɛɛ lɛ, okpɔŋɔ diŋ lɛ nɔtalɔ lɛ miiya nɔ eefite nii lolo.\nOKPƆŊƆ NÍ HIƐ SU NI EKWÁ LƐ NƆTALƆ LƐ\n“Mikwɛ, ni naa! okpɔŋɔ ní hiɛ su ni ekwá, ni mɔ ni ta enɔ lɛ gbɛ́i ji Gbele. Ni Gbonyo Bu lɛ nyiɛ esɛɛ kpaakpa. Ni ahã amɛ hegbɛ yɛ shikpɔŋ lɛ mlijai ejwɛ mli ekome nɔ, akɛ amɛkɛ klante kakadaŋŋ kɛ hɔmɔ kɛ gbele hela kɛ shikpɔŋ lɛ nɔ kooloi awuiyelɔi lɛ agbegbee amɛ.”—Kpojiemɔ 6:8.\nOkpɔŋɔnɔtalɔ ni ji ejwɛ lɛ feɔ gbele ni hela kɛ nibii krokomɛi kɛbaa lɛ he mfoniri. Yɛ afi 1914 sɛɛ nɔŋŋ lɛ, Spanish flu lɛ gbe mɛi akpekpei nyɔŋmai abɔ. Hela nɛɛ mɔ mɛi aaafee akpekpei 500 sɔŋŋ, ni tsɔɔ akɛ, kɛ́ ahala mɛi etɛ lɛ, emɔ amɛteŋ mɔ kome!\nShi Spanish flu lɛ ji helai ni baaba lɛ shishijee kɛkɛ. Niiamlitaolɔi tsɔɔ mli akɛ, yɛ afi 1900 afii lɛ amli lɛ, kpate hela lɛ (smallpox) gbe mɛi akpekpei ohai abɔ. Yɛ wɔbei nɛɛ amli po lɛ, eyɛ mli akɛ atee hiɛ waa yɛ helatsamɔ he nilee mli moŋ, shi AIDS, wɔlɔmɔ fɔŋ, kɛ atiridii miigbe mɛi akpekpei abɔ lolo.\nNɔ kome pɛ ji nɔ ni jɛɔ tai, hɔji, loo helai ni awie he kɛtsɔ hiɛ lɛ mli kɛbaa—no ji gbele. Gbonyo Bu lɛ etɔko kwraa kɛ mɛi ni egboi lɛ mii, ni ehã mɛi ahiɛnɔkamɔ fɛɛ etã.\nETSƐŊ, NIBII BAAHI!\nEtsɛŋ, naagbai ni wɔkɛkpeɔ amrɔ nɛɛ fɛɛ sɛɛ baafo. Kaimɔ akɛ: Yɛ afi 1914 lɛ, Yesu ‘je kpo, eeye kunim,’ ni eshwie Satan kɛba shikpɔŋ lɛ nɔ, shi Yesu egbeee ekunimyeli lɛ naa yɛ nakai beiaŋ. (Kpojiemɔ 6:2; 12:9, 12) Etsɛŋ kwraa, Yesu baatsĩ Satan naa koni ekaná adesai anɔ hewalɛ dɔŋŋ, ni ebaakpãtã mɛi fɛɛ ni fĩɔ Abonsam sɛɛ lɛ ahiɛ yɛ Harmagedon ta lɛ mli. (Kpojiemɔ 20:1-3) Jeee akɛ Yesu baafo okpɔŋɔnɔtaralɔi etɛ lɛ akpɔŋɔtamɔ lɛ sɛɛ kɛkɛ, moŋ lɛ ebaasaa nibii fɛɛ ni amɛfite lɛ. Yɛ mɛɛ gbɛ nɔ? Susumɔ shiwoi ni Biblia lɛ kɛhãa ni nyiɛ sɛɛ nɛɛ ahe okwɛ.\nYɛ ta najiaŋ lɛ, toiŋjɔlɛ baahi he fɛɛ he. Biblia lɛ kɛɔ akɛ, Yehowa lɛ, “ehãa tai asɛɛ foɔ kɛyaa shikpɔŋ lɛ naagbeehei lɛ, ekuɔ gãi mli, ni efoɔ akpɔlɔ mli.” (Lala 46:10) Mɛi ni sumɔɔ toiŋjɔlɛ lɛ, “amɛmii aaashɛ amɛhe yɛ hejɔlɛ babaoo mli.”—Lala 37:11.\nYɛ hɔmɔ najiaŋ lɛ, niyenii baabu. “Shikpɔŋ lɛ nɔ aaaba abele babaoo kɛyashwie gɔji lɛ ayiteaŋ.”—Lala 72:16.\nEtsɛŋ, Yesu baasaa nibii fɛɛ ni okpɔŋɔnɔtaralɔi etɛ lɛ efite lɛ\nYɛ hela kɛ gbele najiaŋ lɛ, mɛi fɛɛ baaná gbɔmɔtsoŋ hewalɛ kpakpa kɛ naanɔ wala. Nyɔŋmɔ baatsumɔ “amɛhiŋmɛiiaŋ yaafonui fɛɛ, ni gbele bɛ dɔŋŋ, asaŋ awerɛhoyeli ko loo yarawoo ko loo hejaramɔ ko hu bɛ dɔŋŋ.”—Kpojiemɔ 21:4.\nBe ni Yesu yɔɔ shikpɔŋ lɛ nɔ lɛ, efee nibii kpakpai ni ebaafee yɛ enɔyeli lɛ shishi wɔsɛɛ lɛ he nɔkwɛmɔnɔ. Etiu toiŋjɔlɛ sɛɛ, etsɔ naakpɛɛ gbɛ nɔ elɛ mɛi akpei abɔ, etsa helai, ni etee gbohii ashi po.—Mateo 12:15; 14:19-21; 26:52; Yohane 11:43, 44.\nYehowa Odasefoi yɛ he miishɛɛ akɛ amɛbaatsɔɔ bo kɛjɛ bo diɛŋtsɛ o-Biblia lɛ mli bɔ ni obaafee osaa ohe oto, be ni okpɔŋɔnɔtaralɔi etɛ lɛ akpɔŋɔtamɔ lɛ baa naagbee lɛ. Ani obaasumɔ ni mɔ ko kɛ bo abakase nii ni etsɔɔ bo babaoo?\n^ kk. 7 Yehowa ji Nyɔŋmɔ gbɛ́i taakɛ ejeɔ kpo yɛ Biblia lɛ mli lɛ.\nOkpɔŋɔnɔtaralɔi Ejwɛ Lɛ\nKpojiemɔ 6:1, 2\nOKPƆŊƆ YƐŊ LƐ\nEnɔtalɔ lɛ feɔ Yesu Kristo he mfoniri. Ebɔi nɔyeli yɛ afi 1914, ni etsɛŋ, ebaagbe ekunimyeli lɛ naa, ni ebaafo piŋmɔi fɛɛ sɛɛ.\nKpojiemɔ 6:3, 4\nOKPƆŊƆ NÍ TSUƆ TAMƆ LALILƐI LƐ\nEnɔtalɔ lɛ damɔ shi kɛhã ta. Kɛjɛ afi 1914 kɛbaa nɛɛ, jeŋ tai kɛ tai bibii egbe gbɔmɛi babaoo.\nKpojiemɔ 6:5, 6\nOKPƆŊƆ DIŊ LƐ\nEnɔtalɔ lɛ damɔ shi kɛhã hɔmɔ. Hɔmɔ egbe mɛi akpekpei nyɔŋmai abɔ.\nKpojiemɔ 6:7, 8\nOKPƆŊƆ NÍ HIƐ SU NI EKWÁ LƐ\nEnɔtalɔ lɛ tsɔɔ helai kɛ nibii krokomɛi anɔ ekɛ kpatu gbele baa. Gbonyo Bu lɛ buaa mɛi ni egbeɔ lɛ anaa ewoɔ emli.


Baiblo Mi Sanehi Haomi ngɛ David We ɔ Mi - Yehowa Odasefoli Internet Nítsumi He\nBENƐ David bɔni tsɛ yemi ngɛ Yerusalem ɔ, Yehowa ha e tabuli ɔmɛ ye a henyɛli ɔmɛ a nɔ kunimi ngɛ tahi fuu mi. Yehowa wo si kaa e maa ngɔ Kanaan zugba a kɛ ha Israelbi ɔmɛ. Amlɔ nɛ ɔ, ngɛ Yehowa yemi kɛ buami nya a, zugba a tsuo ba pee a nɔ.\nDavid ji nɔ yelɔ kpakpa. E suɔ Yehowa. Lɔɔ he ɔ, benɛ e ngɔ Yerusalem se ɔ, níhi nɛ e pee kekleekle ɔ a kpɛti kake ji kaa, e ngɔ Yehowa somi daka a kɛ ba Yerusalem. Nɛ e suɔ kaa e ma sɔlemi we konɛ e ngɔ somi daka kɛ to lejɛ ɔ.\nBenɛ David ba wa a, e pee yayami agbo ko. David le kaa e ji tɔmi kaa e maa ngɔ nɔ́ ko nɛ ji nɔ kpa nɔ́. Se gbɔkuɛ nya si ko, benɛ David ngɛ si slaae ngɛ e tsu ɔ yi mi ngɛ matsɛ we ɔ mi ɔ, e hyɛ zugba nɛ e na yo ko nɛ́ he ngɛ fɛu saminya. A tsɛɛ lɛ ke Batsheba, nɛ e huno ɔ ji David tabuli ɔmɛ a ti nɔ kake nɛ a tsɛɛ lɛ Uria.\nDavid bua jɔ Batsheba he saminya, heje ɔ, e tsɔ nɛ a ya ngɔ lɛ kɛ ba matsɛ we ɔ mi. E huno ɔ ho ta ya. David kɛ Batsheba hwɔ si, nɛ pee se ɔ, Batsheba na kaa e ngɔ hɔ. David hao wawɛɛ nɛ e tsɔ kɛ ya de e tatsɛ nɔkɔtɔma Yoab kaa e ngɔ Uria kɛ da ta a nya ngɛ he nɛ a maa gbe lɛ. Benɛ Uria gbo ɔ, David ngɔ Batsheba kɛ pee e yo.\nYehowa mi mi fu David wawɛɛ. Lɔɔ he ɔ, e tsɔ gbalɔ Natan nɛ e ya de David ní yayamihi nɛ e pee ɔ. Natan ji nɔ nɛ ngɛ munyu tue kɛ ngɛ David tsɔɔe ngɛ foni ɔ mi ɔ nɛ. David pia e he wawɛɛ ngɛ nɔ́ nɛ e pee ɔ he, lɔɔ heje ɔ, Yehowa gbi lɛ. Se Yehowa de lɛ ke: ‘Akɛnɛ o pee ní yayamihi nɛ ɔmɛ heje ɔ, haomihi fuu maa ba o we ɔ mi.’ Nɛ hyɛ haomi nɛ ba David nɔ!\nKekleekle ɔ, Batsheba bimwɔyo ɔ gbo. Nɛ David bitɛte Amnon hu nu e nyɛmiyo Tamar pani nya nɛ e kɛ lɛ hwɔ si. Enɛ ɔ ha David binyumu Absalom mi mi fu Amnon wawɛɛ, nɛ e gbe lɛ. Pee se ɔ, nihi fuu ba nyɛɛ Absalom se nɛ e ha a wo lɛ matsɛ. Nyagbe ɔ, David ye Absalom nɔ kunimi, nɛ a gbe Absalom. Niinɛ, David kɛ haomihi fuu kpe.\nBe nɛ ní nɛ ɔmɛ ngɛ nɔ yae ɔ, Batsheba fɔ binyumu nɛ a wo lɛ biɛ ke Salomo. Benɛ David bwɔ nɛ e be he wami ɔ, e binyumu Adoniya ka kaa e maa ye matsɛ. Lɔɔ he ɔ, David ha osɔfo Zadok pɔ Salomo nu kɛ tsɔɔ kaa lɛ nɛ e maa ye matsɛ ngɛ David se. Lɔɔ se ɔ, e kɛ we nɛ David gbo benɛ e ye jeha 70. David ye matsɛ jeha 40, se amlɔ nɛ ɔ lɛɛ, Salomo ji Israel matsɛ.\n2 Samuel 11:1-27; 12:1-18; 1 Matsɛmɛ 1:1-48.\nNyagbe ɔ, mɛni ba Kanaan zugba a nɔ ngɛ Yehowa yemi kɛ buami nya?\nMɛni ba ligbi ko gbɔkuɛ nya si benɛ David ngɛ e tsu ɔ yi mi ngɛ matsɛ we ɔ mi ɔ?\nMɛni heje Yehowa mi mi fu David wawɛɛ?\nKaa bɔnɛ e ngɛ foni ɔ mi ɔ, mɛnɔ Yehowa tsɔ kɛ ya David ngɔ nɛ e ya de lɛ ní yayamihi nɛ e pee ɔ, nɛ mɛni nyumu ɔ de David kaa e maa ba e nɔ?\nMɛni haomi ba David nɔ?\nMɛnɔ ba ye David se kaa Israel matsɛ?\nKane 2 Samuel 11:1-27.\nMɛni blɔ nɔ Yehowa sɔmɔmi nɛ waa kɛ wa he woɔ mi daa a ji he piɛ pomi kɛ ha wɔ?\nMɛni ha David pee yayami ɔ, nɛ mɛni ji kɔkɔ bɔmi nɛ ngɛ enɛ ɔ mi kɛ ha Yehowa tsɔli mwɔnɛ ɔ? (2 Sam. 11:2; Mat. 5:27-29; 1 Kor. 10:12; Yak. 1:14, 15)\nKane 2 Samuel 12:1-18.\nMɛni asafo mi nikɔtɔmahi kɛ fɔli ma nyɛ maa kase ngɛ blɔ nɔ nɛ Natan gu kɛ wo David ga a mi? (2 Sam. 12:1-4; Abɛ 12:18; Mat. 13:34)\nMɛni heje Yehowa na David mɔbɔ ɔ? (2 Sam. 12:13; La 32:5; 2 Kor. 7:9, 10)


Jamɔ kɛ Ta: Mɛɛ Jamɔ Obaanyɛ Okɛ Ohe Afɔ̃ Enɔ?\nAlberto kɛ nɔ ni aaashɛ afii nyɔŋma sɔmɔ akɛ asraafonyo. Ewie akɛ: “Wɔsɔfo lɛ jɔɔ wɔ ekɛɛ, ‘Nyɔŋmɔ kɛ nyɛ yɛ.’ Shi mishwie miyiŋ mikɛɛ, ‘Miiya miyagbe gbɔmɔ, kɛlɛ Biblia lɛ kɛɛ akɛ, “kaagbe gbɔmɔ.”’”\nRay sɔmɔ akɛ asraafonyo yɛ ŋshɔ hiɛ beni Jeŋ Ta ni ji II lɛ yaa nɔ lɛ. Gbi ko lɛ, ebi amɛsɔfo lɛ akɛ: “Obaa meele nɛɛ mli, ni osɔleɔ ohaa tabilɔi lɛ koni amɛye kunim. Ani mɛi ni wɔkɛyaawu ta lɛ hu efeee nakai nɔŋŋ?” Osɔfo lɛ here nɔ ekɛɛ akɛ, Nuŋtsɔ lɛ tsuɔ nii yɛ naakpɛɛ gbɛi anɔ.\nKɛ́ hetoo ni osɔfo lɛ kɛha Ray lɛ eŋɔɔɔ onaa lɛ, belɛ jeee okome onuɔ he nakai.\nYesu wie akɛ, Nyɔŋmɔ kitãi titrii lɛ ateŋ ekome ji “suɔmɔ onaanyo tamɔ bɔ ni osumɔɔ bo diɛŋtsɛ ohe.” (Marko 12:31) Ani Yesu tsɔɔ akɛ akwɛ he ni mɔ ko yɔɔ loo maŋ nɔ ni mɔ lɛ jɛ dani asumɔ lɛ? Dabi. Ekɛɛ ekaselɔi lɛ akɛ: “Kɛji nyɛsumɔɔ nyɛhe lɛ, no mɛi fɛɛ kɛaale akɛ mikaselɔi ji nyɛ.” (Yohane 13:34, 35) Amɛbaasumɔ amɛhe bɔ ni baaha esoro amɛ, ni akɛ no baakadi amɛ. Amɛbaasumɔ ni amɛgbo amɛha amɛhe moŋ fe ni amɛbaagbe amɛhe.\nMra beaŋ Kristofoi lɛ hi shi yɛ Yesu wiemɔi lɛ anaa. Wolo ko (The Encyclopedia of Religion) wie akɛ: “Mra beaŋ jamɔŋ hiɛnyiɛlɔi, ni Tertullian kɛ Origen fata he lɛ ma nɔ mi akɛ aŋmɛɛɛ gbɛ ni Kristofoi akpãta adesa wala hiɛ, ni eji shishitoo mla ko ni haaa Kristofoi kɛ amɛhe awo Roma asraafoi anitsumɔ mli.”\nAkɛni kɛ́ hooo kwraa lɛ, Yehowa Odasefoi yɛ maŋ fɛɛ maŋ nɔ hewɔ lɛ, aŋkroaŋkroi ni ji Odasefoi lɛ ekomɛi yɛ maji ni kɛ amɛhe wuɔ ta lɛ amli. Kɛlɛ, amɛbɔɔ mɔdɛŋ amɛhiɛɔ amɛkadimɔnɔ ni ji suɔmɔ lɛ mli.\nAni jamɔŋ hiɛnyiɛlɔi eha amɛjamɔŋbii lɛ ele anɔkwa Kristofoi asuɔmɔ nɛɛ?\nÁkɛ nɔkwɛmɔnɔ lɛ, beni Hutubii kɛ Tutsibii ni yɔɔ Rwanda lɛ kɛ amɛhe wuɔ ta yɛ afi 1994 mli lɛ, Yehowa Odasefoi lɛ fiii afã ko sɛɛ. Hutu Odasefoi lɛ baa Tutsi Odasefoi lɛ ayi, ni Tutsi Odasefoi lɛ hu fee nakai, ni bei pii lɛ amɛkɛ amɛwala woɔ oshara mli po. Beni amɔmɔ Hutu hii Odasefoi enyɔ komɛi ni ha Tutsi Odasefoi bahi amɛŋɔɔ lɛ, Hutu asraafoi (Interahamwe militia) lɛ kɛɛ akɛ, “Esa akɛ agbe nyɛ, ejaakɛ nyɛye nyɛbua Tutsibii lɛ ni amɛjo foi.” Mɔbɔ sane ji akɛ, agbe Hutu Odasefoi enyɔ lɛ.—Yohane 15:13.\nTe osusuɔ tɛŋŋ: Aso Yehowa Odasefoi anifeemɔi kɛ Yesu wiemɔi ni kɔɔ suɔmɔ ni haa akɛ he shãa afɔle lɛ he lɛ kpãaa gbee?\nKɛmaje Mɔ Ko Kɛmaje Mɔ Ko Te Onaa Jamɔ Ohaa Tɛŋŋ yɛ Ta Gbɛfaŋ?


Kɛ́ Mɔ Ni Mikɛnyiɛ Kɛhã Gbalashihilɛ Lɛ Kɛ Mi Kpa Lɛ, Te Mafee Tɛŋŋ Makpee Dɔlɛ Lɛ Naa? | SAJI NI OBLAHII KƐ OBLAYEI BIƆ\nKANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Blɔfo Brazil Mumuii Awiemɔ Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Croatia Czech Denmark Dutch Estonia Faroese Fiji Finland French Ga Georgia Germany Gun Haitian Creole Hausa Hebri Hela Hiligaynon Hindi Hindi (Roman) Hungary Iban Iceland Igbo Iloko Indonesia Italia Japan Kazakh Kazakh (Arabic) Kiluba Kinyarwanda Kirghiz Kirundi Korea Lingala Lithuania Macedonia Malagasy Malay Malayalam Malta Myanmar Norway Ossetia Pangasinan Papiamento (Curaçao) Poland Portugal (Portugal) Portuguese (Brazil) Romania Russia Sepedi Serbia (Roma) Serbian (Cyrillic) Sesotho (South Africa) Setswana Shona Sinhala Slovak Slovenia Spania Spania Mumuii Awiemɔ Swahili Sweden Tagalog Tamil Tatar Telugu Thailand Tiv Turkey Turkmen Ukrain Uzbek Uzbek (Roman) Vietnam Yoruba Zulu\nOblanyo ko ni atsɛɔ lɛ Steven lɛ wie akɛ: “Be ni oblayoo ni kulɛ mikɛ lɛ baabote gbalashihilɛ mli lɛ kɛ mi kpa lɛ, mitsui kumɔ. Nɔ ko edɔko mi nakai pɛŋ yɛ mishihilɛ mli.”\nAni okɛ shihilɛ ni tamɔ nakai ekpe pɛŋ? Kɛ́ nakai lɛ, sane nɛɛ baanyɛ aye abua bo.\nBɔ ni ehãa mɔ nuɔ he ehãa\nKɛ́ sane ni tamɔ nɛkɛ ba lɛ, edɔɔ mɛi enyɔ lɛ fɛɛ.\nKɛ́ bo ji mɔ ni okɛ mɔ lɛ kpa po lɛ, obaanu he tamɔ bɔ ni Jasmine nu he lɛ, ewie akɛ, “Le ni mile akɛ miye mɔ ko ni misusuɔ ehe lɛ awui lɛ batsɔ nɔ ko ni miigba mihenilee naa waa, ni eji nɔ ko ni misumɔŋ ni eba lɛ nakai dɔŋŋ.”\nKɛ́ jeee bo ji mɔ ni okɛ mɔ lɛ kpa lɛ, ekolɛ, obaanu he tamɔ nɔ ni agbo yɛ onɔ. Oblayoo ko ni atsɛɔ lɛ Janet lɛ wie akɛ, “Miye ŋkɔmɔ aaafee afi sɔŋŋ, miyeee nii, mimli fuɔ, mikɛ mɛi taa sane naa, ni mifee basaa be kɛ beiaŋ.”\nSane lɛ nɔŋŋ ji akɛ: Kɛ́ mɔ ko ni okɛbaabote gbalashihilɛ mli kɛ bo kpa lɛ, otsui kumɔɔ ni onyɛɛɛ nɔ ko ofee. Biblia ŋmalɔ ko kɛɛ akɛ: “Tsui ni ekumɔ lɛ, egbɔjɔɔ mɔ.”—Abɛi 17:22.\nOkɛ mɔ ko ni eda yɛ mumɔŋ ni oyɛ hekɛnɔfɔɔ yɛ emli agba sane. Biblia lɛ kɛɔ akɛ: “Naanyo kpakpa sumɔɔ mɔ yɛ bei fɛɛ mli, ni ebatsɔɔ nyɛmi yɛ haomɔ beiaŋ.” (Abɛi 17:17) Kɛ́ ojɛ otsuiŋ ogba omami loo opapa loo onaanyo ko ni eda yɛ mumɔŋ lɛ bɔ ni onuɔ he ohãa lɛ, ebaaye ebua bo ni oná jwɛŋmɔ ni ja yɛ oshihilɛ lɛ he.\n“Miye nyɔji abɔ ni mibɛŋkɛɛɛ mɛi, ni mikɛ mɔ ko hu egbaaa minaagbai lɛ ahe sane. Shi minanemɛi lɛ baanyɛ aye abua mi ni dɔlɛ lɛ sɛɛ afo. Be ni mikɛ amɛ gba he sane lɛ, mihejɔ mi fioo.”—Janet.\nKasemɔ nii kɛjɛ nɔ ni eba lɛ mli. Biblia abɛ kroko kɛɔ akɛ: “Taomɔ hiɛshikamɔ, taomɔ niiashishinumɔ.” (Abɛi 4:5) Kɛ́ wɔkɛ shihilɛi ni dɔɔ mɔ kpe lɛ, ehãa wɔnaa bɔ ni wɔji diɛŋtsɛ kɛ bɔ ni esa akɛ wɔkpee shihilɛi ni jeɔ mɔ nijiaŋ wui naa wɔhã.\n“Be ni wɔkpa lɛ, minaanyo ko bi mi akɛ, ‘Mɛni okase yɛ nyɛnyiɛmɔ lɛ mli, ni mɛɛ gbɛ nɔ obaanyɛ okɛ nɔ ni okase yɛ mli lɛ atsu nii kɛ́ okɛ mɔ kroko bɔi nyiɛmɔ wɔsɛɛ?’”—Steven.\nSɔlemɔ. Biblia lɛ kɛɔ akɛ: “Shɛ ojatsu lɛ ofɔ̃ Yehowa nɔ, ni ebaaye ebua bo.” (Lala 55:22) Sɔlemɔ baanyɛ awa bo koni onyɛ oye awerɛhoyeli lɛ nɔ, ni ebaanyɛ eye ebua bo hu ni oná jwɛŋmɔ ni ja yɛ mligbalamɔ lɛ he.\n“Sɔlemɔ daa. Yehowa le opiŋmɔ lɛ, ni ele shihilɛ mli ni otsɔɔ lɛ fe bo.”—Marcia.\nYe obua mɛi krokomɛi. Biblia lɛ kɛɔ akɛ: “Nyɛtaoɔ nibii ni hi hã mɛi krokomɛi, shi jeee nibii ni hi hã nyɛ pɛ.” (Filipibii 2:4) Kɛ́ otee nɔ oye obua mɛi lɛ, etsɛŋ ni obaaná jwɛŋmɔ ni ja yɛ mligbalamɔ lɛ he.\n“Kɛ́ okɛ mɔ ko miinyiɛ kɛhã gbalashihilɛ ni ekɛ bo kpa lɛ, onuɔ he tamɔ nɔ ni oje lɛ eba naagbee, ni eshãa bo fe nɔ ni mɔ ko kɛ nɔ ko epila bo. Shi minu he akɛ eehi fiofio. Esa akɛ mahã be ashwie mli ejaakɛ tsɛlɛ gbeɔ dɔlɛ.”—Evelyn.\nKɛ́ Mɔ Ni Okɛnyiɛ Lɛ Kɛ Bo Kpa\nKɛmaje Mɔ Ko Kɛmaje Mɔ Ko Kɛ́ Mɔ Ni Mikɛnyiɛ Kɛhã Gbalashihilɛ Lɛ Kɛ Mi Kpa Lɛ, Te Mafee Tɛŋŋ Makpee Dɔlɛ Lɛ Naa?


Yesu Tsɔɔ akɛ Ehe Miihia ni Wɔsɔle ni Wɔba Wɔhe Shi | Yesu Wala Shihilɛ\nYOO OKULAFO KO NI TEE NƆ EGBA KOJOLƆ KO NAA LƐ\nFARISIFONYO LƐ KƐ TOOHELƆ LƐ\nYesu etsɔ hiɛ egba ekaselɔi lɛ nɔkwɛmɔnɔ ko ni tsɔɔ nɔ hewɔ ni esa akɛ amɛya nɔ amɛsɔle ni amɛkakpa lɛ. (Luka 11:5-13) Eeenyɛ efee akɛ eyɛ Samaria loo Galilea lolo, ni shi kome ekoŋŋ lɛ ewie bɔ ni esa akɛ amɛsɔle ni amɛkakpa lɛ he. Ekɛ nɔkwɛmɔnɔ kroko tsɔɔ enɛ:\n“Kojolɔ ko hi maŋ ko nɔ, esheee Nyɔŋmɔ gbeyei, ni ebuuu gbɔmɔ hu. Yoo okulafo ko hu yɛ nakai maŋ lɛ mli, ni etee eŋɔɔ shii abɔ eyakɛɛ akɛ, ‘Kwɛmɔ ni oye jalɛ sane ohã mi yɛ mɔ ni mikɛyeɔ sane lɛ dɛŋ.’ Anɔkwa, ekpɛlɛɛɛ aahu kɛyashi be ko, shi sɛɛ mli lɛ ekɛɛ yɛ eyiŋ akɛ, ‘Eyɛ mli akɛ misheee Nyɔŋmɔ gbeyei ni mibuuu gbɔmɔ moŋ, shi akɛni yoo okulafo nɛɛ kã he eegba minaa hewɔ lɛ, makwɛ ni maye jalɛ sane mahã lɛ koni ekakã he eba miŋɔɔ ni ekɛ enibimɔ lɛ basu mitsui kɛyashi mimumɔ naa tã.’”—Luka 18:2-5.\nYesu tsɔɔ nɔkwɛmɔnɔ lɛ mli akɛ: “Nyɛboa nɔ ni kojolɔ ni ejeee jalɔ lɛ po kɛɛ lɛ toi! Belɛ, yɛ anɔkwale mli lɛ, ani Nyɔŋmɔ yeŋ jalɛ sane ehãŋ emɛi ni ehala ni bolɔɔ tsɛɔ lɛ shwane kɛ nyɔɔŋ lɛ, be mli ni etoɔ etsui shi ehãa amɛ lɛ?” (Luka 18:6, 7) Mɛni Yesu taoɔ atsɔɔ wɔ yɛ e-Tsɛ lɛ he lɛ?\nEkã shi faŋŋ akɛ, nɔ ni Yesu wie lɛ etsɔɔɔ akɛ Yehowa Nyɔŋmɔ feɔ enii tamɔ kojolɔ ni ejaaa lɛ. Ekɛ sane miito sane he kɛmiitsɔɔ akɛ: Kɛ́ kojolɔ ni ji adesa ni ejaaa lɛ po baafee nɔ ni mɔ ko taoɔ lɛ ehã lɛ akɛni mɔ lɛ kpaaa enaagbamɔ lɛ hewɔ lɛ, enyiɛ nɔŋŋ Nyɔŋmɔ boŋ wɔ toi kɛ wɔtee nɔ wɔbi lɛ nɔ ko. Jalɔ ji lɛ, ni ehi hu, ni ebaahã etsuji ni yaa nɔ amɛbiɔ lɛ nii ni amɛkpaaa lɛ hetoo. Wɔnaa enɛ yɛ nɔ ni Yesu wie kɛtsa nɔ lɛ mli, ewie akɛ: “Miikɛɛ nyɛ akɛ, [Nyɔŋmɔ baaye] jalɛ sane ehã amɛ oya.”—Luka 18:8.\nBei pii lɛ, ayeɔ sane ashiɔ mɛi foji kɛ ohiafoi, shi ayeɔ sane ahãa mɛi ni yɔɔ hegbɛi wuji kɛ niiatsɛmɛi. Shi Nyɔŋmɔ efeee nakai. Yɛ be ni sa mli lɛ, Nyɔŋmɔ baagbala efɔŋfeelɔi atoi ni ebaahã etsuji lɛ naanɔ wala.\nNamɔ yɔɔ hemɔkɛyeli tamɔ yoo okulafo lɛ? Mɛi enyiɛ heɔ amɛyeɔ lɛɛlɛŋ akɛ Nyɔŋmɔ baaye “jalɛ sane ehã amɛ oya”? Nɔkwɛmɔnɔ ni Yesu gba lɛ tsɔɔ akɛ esa akɛ wɔya nɔ wɔsɔle ni wɔkakpa. Agbɛnɛ ebi sane ko ni ekɛtsɔɔ akɛ sɔlemɔ tsuɔ nii waa, ebi akɛ: “Kɛ́ gbɔmɔ Bi lɛ ba lɛ, ani ebaaba ebana hemɔkɛyeli nɛɛ yɛ shikpɔŋ lɛ nɔ lɛɛlɛŋ?” (Luka 18:8) Nɔ ni etaoɔ etsɔɔ ji akɛ, kɛ́ Kristo ba lɛ, ekolɛ ebaana akɛ mɛi babaoo bɛ hemɔkɛyeli tamɔ nɛkɛ.\nMɛi ni boɔ Yesu toi lɛ ateŋ mɛi komɛi susuɔ akɛ amɛyɛ hemɔkɛyeli fe mɔ fɛɛ mɔ. Amɛbuɔ amɛhe jalɔi, ni amɛbuɔ mɛi krokomɛi akɛ amɛjaaa. No hewɔ lɛ, Yesu gba nɔkwɛmɔnɔ ni nyiɛ sɛɛ nɛɛ kɛkɔ mɛi nɛɛ ahe, ekɛɛ:\n“Hii enyɔ kwɔ kɛtee sɔlemɔwe lɛ koni amɛyasɔle, mɔ kome lɛ Farisifonyo ji lɛ, ni mɔ kroko lɛ, toohelɔ ni. Farisifonyo lɛ ho edamɔ shi ni ebɔi sɔlemɔ yɛ eyiŋ ewie nibii nɛɛ, ‘Oo Nyɔŋmɔ, miida bo shi akɛ mitamɔɔɔ mɛi krokomɛi lɛ—ojotswalɔi, mɛi ni ejaaa, gbalafitelɔi—loo tamɔ toohelɔ nɛɛ po. Mihiɔ ŋmaa shii enyɔ daa otsi; miŋɔɔ nibii fɛɛ ni mináa lɛ mlijaa nyɔŋma mihãa.’”—Luka 18:10-12.\nAle Farisifoi lɛ akɛ mɛi ni feɔ nii yɛ mɛi ahiɛ koni mɛi ana amɛ akɛ amɛja. Gbii ni amɛfɔɔ ŋmaahilɛ, ni amɛ diɛŋtsɛ amɛto shishi lɛ ji, Ju kɛ Soo, ni ji jarayeli gbii wuji ni sɔɔ waa lɛ, koni mɛi pii ana amɛ. Ni amɛbɔɔ mɔdɛŋ akɛ amɛbaawo mlijaa nyɔŋma yɛ kwɛ̃ɛnii bibii po anɔ. (Luka 11:42) Nyɔji fioo komɛi ni eho lɛ, amɛnyaŋe mɛi foji lɛ amɛkɛɛ: “Asafoku nɛɛ ni leee Mla lɛ [yɛ Farisifoi lɛ asusumɔ naa lɛ], alomɔ amɛ.”—Yohane 7:49.\nYesu tsa nɔkwɛmɔnɔ lɛ nɔ ekɛɛ: “Shi toohelɔ lɛ damɔ sɛɛ shɔŋŋ, ni esumɔɔɔ akɛ eholeɔ ehiŋmɛii anɔ kɛyaa ŋwɛi po, shi etee nɔ egbala etsitsi mai ekɛɛ, ‘Oo Nyɔŋmɔ, duromɔ mi, mi eshafeelɔ nɛɛ.’” Hɛɛ, toohelɔ nɛɛ jɛ heshibaa mli ejaje akɛ eyeee emuu. Yesu mu nɔkwɛmɔnɔ lɛ naa akɛ: “Miikɛɛ nyɛ akɛ, nuu nɛɛ kpeleke shi kɛtee eshĩa akɛ jalɔ fe nakai Farisifonyo lɛ. Ejaakɛ mɔ fɛɛ mɔ ni wóɔ ehe nɔ lɛ, abaaba lɛ shi, shi mɔ fɛɛ mɔ ni baa ehe shi lɛ, abaawó enɔ.”—Luka 18:13, 14.\nYesu hã efee faŋŋ akɛ, esa akɛ wɔba wɔhe shi. Ŋaa ni Yesu wo nɛɛ he baaba sɛɛnamɔ kɛhã ekaselɔi lɛ ejaakɛ amɛyɛ Farisifoi ni buɔ amɛhe jalɔi tuutu ni buɔ mɛi ni yɔɔ hegbɛ kɛ gbɛnaa lɛ akɛ mɛi ni hiɛ yɔɔ nyam lɛ ateŋ. Ni eji ŋaawoo kpakpa hu kɛhã Yesu sɛɛnyiɛlɔi fɛɛ.\nMɛni Yesu tsɔ nɔkwɛmɔnɔ ni kɔɔ yoo okulafo lɛ kɛ kojolɔ ni ejaaa lɛ he lɛ nɔ etsɔɔ?\nMɛɛ hemɔkɛyeli Yesu sumɔɔ ni ena kɛji eba?\nMɛɛ su ni ehe shi yɛ Farisifoi lɛ ateŋ esa akɛ Yesu kaselɔi lɛ atsi amɛhe kɛje he?\nMɛni hewɔ sɔlemɔi komɛi esaŋ Nyɔŋmɔ hiɛ lɛ? Mɛni esa akɛ wɔfee koni Nyɔŋmɔ abo wɔ toi?\nKɛmaje Mɔ Ko Kɛmaje Mɔ Ko Sɔlemɔ kɛ Heshibaa—Nibii Enyɔ ni He Hiaa Waa\njy yitso 94 bf. 220-221


Ní Tsumi 26 | Baiblo ɔ Ngɛ Intanɛti ɔ Nɔ | New World Translation\nNí Tsumi 26:1-32\nPaulo je e nya ngɛ Agripa hɛ mi (1-11)\nPaulo tsɔɔ blɔ nɔ nɛ e gu kɛ tsake ɔ mi (12-23)\nNíhi nɛ Fɛsto kɛ Agripa de (24-32)\n26 Agripa de Paulo ke: “A ngmɛ mo blɔ nɛ o tu munyu kɛ je o nya.” Kɛkɛ nɛ Paulo kpa e nine mi nɛ e bɔni e he fami ke: 2 “Matsɛ Agripa, ye bua jɔ kaa o hɛ mi nɛ i ma ye he fami ngɛ mwɔnɛ ɔ ligbi nɛ ɔ ngɛ níhi tsuo nɛ Yuda bi ɔmɛ ngɛ ye nya poe ngɛ a he ɔ he, 3 titli ɔ, akɛnɛ o le Yuda bi ɔmɛ a kusumi ɔmɛ kɛ níhi nɛ a jeɔ he atsinyɛ ɔ tsuo saminya a he je. Enɛ ɔ he ɔ, i kpa mo pɛɛ nɛ o to o tsui si nɛ o bu mi tue. 4 “Ngɛ anɔkuale mi ɔ, bɔ nɛ i ba ye je mi ha ngɛ ye we bi ɔmɛ a kpɛti* kɛ je ye nihe mi tɔɔ ɔ, Yuda bi ɔmɛ tsuo nɛ a le mi be ko nɛ be ɔ le enɛ ɔ saminya. 5 Ni nɛmɛ nɛ a le mi be ko nɛ be ɔ le wawɛɛ kaa i ba ye je mi ngɛ wa jami ɔ mi kuu nɛ e ngɛ veveeve pe kulaa a nya kaa Farisi no, nɛ ke a suɔ ɔ, a ma nyɛ maa ye enɛ ɔ he odase. 6 Se amlɔ nɛ ɔ, ngɛ si nɛ wa nɛmɛ ɔmɛ a Mawu ɔ wo ɔ he hɛ kɛ nɔ fɔmi ɔ he je ɔ, i daa si nɛ a ngɛ mi kojoe; 7 si womi nɛ ɔ nɔuu lɛ wa wɛtso 12 ɔmɛ ngɛ blɔ hyɛe kaa e maa ba mi, nɛ a ja lɛ wawɛɛ nyɔ kɛ pia ngɛ blɔ klɔuu nɔ ɔ nɛ. Oo Matsɛ, hɛ kɛ nɔ fɔmi nɛ ɔ he je nɛ Yuda bi ɔmɛ ngɛ ye nya poe ngɛ ɔ nɛ. 8 “Mɛni he je nɛ nyɛ susuɔ he* ngɛ nyɛ kpɛti kaa a be nyɛe ma he ye kaa Mawu tleɔ ni gbogboehi a si ɔ? 9 Imi hu i ná nɔ mi mami kaa e sa nɛ ma pee níhi fuu kɛ te si kɛ wo Yesu, Nazarɛt no ɔ biɛ ɔ. 10 Jã pɛpɛɛpɛ nɛ i pee ngɛ Yerusalɛm, nɛ i wo ni klɔuklɔu ɔmɛ a ti nihi fuu tsu, ejakaa i ná he wami ɔ kɛ je osɔfo nikɔtɔma amɛ a ngɔ; nɛ benɛ a maa gbe mɛ ɔ, i fĩ se. 11 Nɛ i pɔɔ a tue gblami ngɛ kpe he ɔmɛ tsuo, nɛ i bɔ mɔde kaa ma nyɛ a nɔ nɛ a ngmɛɛ a hemi kɛ yemi ɔ he; nɛ akɛnɛ ye mi mi fu mɛ wawɛɛ he je ɔ, i ya ma se mahi po a mi nɛ i ya wa mɛ yi mi ngɛ lejɛ ɔmɛ hulɔ. 12 “Be mi nɛ i ngɛ nɔ́ nɛ ɔ pee ɔ, i pue nɔ kɛ yaa Damasko ngɛ osɔfo nikɔtɔma amɛ a he wami kɛ a tsɔmi nya, 13 Oo Matsɛ, benɛ wa ngɛ blɔ ɔ nɔ kɛ yaa a, piani katakata a, la ko nɛ e nya wa pe pu la kpɛ kɛ je hiɔwe kɛ ba bɔle i kɛ nihi nɛ a piɛɛ ye he kɛ ngɛ blɔ ɔ hiae ɔ. 14 Nɛ benɛ wɔ tsuo wa nɔ si ngɛ zugba a, i nu gbi ko nɛ e de mi ngɛ Hebri gbi mi ke: ‘Saulo, Saulo, mɛni he je nɛ o ngɛ mi yi mi wae ɔ? Ke o ya nɔ nɛ o ngɛ lohwehi a tsɔ̃mi tso* ɔmɛ atia sie ɔ, o maa ye o he awi.’ 15 Se i bi ke: ‘Nyɔmtsɛ, mo mɛnɔ?’ Nɛ e de mi ke: ‘Imi ji Yesu, nɔ nɛ o ngɛ lɛ yi mi wae ɔ nɛ. 16 Se tee si kɛ da o nane nɔ. Enɛ ɔ he nɛ i je ye he kpo kɛ tsɔɔ mo ɔ nɛ, konɛ ma hla mo kaa níhi nɛ o na momo kɛ níhi nɛ ma ha nɛ o maa na ngɛ ye he ɔ tsuo a he sɔmɔlɔ kɛ odase yelɔ. 17 Nɛ ma kpɔ̃ mo ngɛ nimli nɛ ɔmɛ, kɛ je ma amɛ nɛ i ngɛ mo a ngɔ tsɔe ɔmɛ a dɛ mi 18 konɛ o bli a hɛ ngmɛ, nɛ o kpale mɛ kɛ je diblii mi kɛ ba la he, nɛ o je mɛ kɛ je Satan he wami ɔ sisi kɛ ba Mawu ngɔ, konɛ a ná yayami pami, kɛ gbosi ní ngɛ nihi nɛ a kɛ hemi kɛ yemi nɛ a ná ngɛ ye mi ɔ tsu a he ɔmɛ a kpɛti.’ 19 “Enɛ ɔ he ɔ, Matsɛ Agripa, i gbo we hiɔwe nina a tue, 20 mohu ɔ, i ngɔ sɛ gbi ɔ nɛ tsɔɔ kaa e sa nɛ nihi nɛ a tsake a tsui, nɛ a kpale kɛ ba Mawu ngɔ kɛ gu níhi nɛ tsɔɔ kaa a tsake a tsui nɛ a maa pee ɔ nɔ ɔ kɛ ya ha nihi nɛ a ngɛ Damasko ɔ kekle, nɛ lɔ ɔ se ɔ, nihi nɛ a ngɛ Yerusalɛm, kɛ nihi nɛ a ngɛ mahi tsuo nɛ a ngɛ Yudea, kɛ je ma amɛ a mi ɔ hulɔ. 21 Enɛ ɔ he je nɛ Yuda bi ɔmɛ nu mi ngɛ sɔlemi we ɔ nɛ a bɔ mɔde kaa a maa gbe mi ɔ nɛ. 22 Se ngɛ Mawu yemi kɛ buami nya a, kɛ ba si mwɔnɛ ɔ ligbi nɛ ɔ, i ya nɔ nɛ i ngɛ nimli wawi kɛ nimli nguahi tsuo odase yee, nɛ i tu we munyu kpa ko kaa ja níhi nɛ gbali ɔmɛ kɛ Mose tsɔɔ kaa e maa ba a pɛ— 23 kaa Kristo ɔ maa na amanehlu, nɛ lɛ nɛ e maa pee kekleekle nɔ nɛ a ma tle lɛ si kɛ je gbeje, nɛ e maa jaje la kɛ ha nimli nɛ ɔmɛ kɛ je ma amɛ tsuo.” 24 Jehanɛ ɔ, benɛ Paulo ngɛ ní nɛ ɔmɛ dee kɛ ngɛ e he fãe ɔ, Fɛsto kɛ gbi nɛ nya wa de ke: “Paulo, o yi ngɛ puɛe! Womi kasemi sɔuu ha nɛ o yi ngɛ puɛe!” 25 Se Paulo de ke: “Wa Nɔmo Fɛsto, pi nɛ ye yi ngɛ puɛe, mohu ɔ, i ngɛ anɔkuale munyu tue kɛ juɛmi nɛ e mi tsɔ. 26 Ngɛ anɔkuale mi ɔ, matsɛ ɔ nɛ i ngɛ munyu tue faa kɛ ngɛ lɛ tsɔɔe ɔ le ní nɛ ɔmɛ tsuo kulaa; i ngɛ nɔ mi mami kaa ní nɛ ɔmɛ a kpɛti kake ngmelu po be nɛ e li, ejakaa a pee we ní nɛ ɔmɛ ekoeko ngɛ kɔkɔɔ mi. 27 Matsɛ Agripa, anɛ o heɔ gbali ɔmɛ yeɔ lo? I le kaa o heɔ mɛ yeɔ.” 28 Se Agripa de Paulo ke: “Ngɛ be kpiti mi ɔ, o ma plɛ ye yi mi nɛ ma ba pee Kristofo no.” 29 Kɛkɛ nɛ Paulo de ke: “Ngɛ be kpiti mi jio, ngɛ be gagaa mi jio, i ná nɛ Mawu ha nɛ pi mo pɛ kɛkɛ, se mohu nihi tsuo nɛ a ngɛ mi tue bue mwɔnɛ ɔ ma ba pee kaa imi, se tsu pɛ lɛ a ko wo mɛ.” 30 Kɛkɛ nɛ matsɛ ɔ te si, nɛ amlaalo ɔ kɛ Bɛnis kɛ nyumuhi nɛ a piɛɛ a he kɛ hii si ɔ hu te si. 31 Se benɛ a yaa a, a bɔni a sibi demi ke: “Nyumu nɛ ɔ pee we nɔ́ ko nɛ e sa gbenɔ aloo tsu womi.” 32 Kɛkɛ nɛ Agripa de Fɛsto ke: “Kaa pi nɛ nyumu nɛ ɔ ngɔ e sane ɔ kɛ ha Kaisare ɔ, jinɛ a ko nyɛ ko ngmɛɛ e he.”\n^ Aloo “ye ma a mi.”\n^ Hela, “kojoɔ.”\n^ Aloo “lohwehi a kpakami tso.” Tso kɛ e nya piɔpiɔɔpiɔ nɛ a kɛ tsɔ̃ɔ lohwehi.\nNí Tsumi 26


Okɛ Hewalɛ ni Olilɛi lɛ Yɔɔ lɛ Atsu Nii yɛ Gbɛ Kpakpa Nɔ (Lala 19:15) | Nikasemɔ\n“Hã midaaŋ wiemɔi . . . asa ohiɛ, Yehowa, mitɛsaa.”—LALA 19:15.\nLALAI: 82, 77\nMƐƐ GBƐ NƆ YESU NƆKWƐMƆNƆ LƐ YEƆ EBUAA WƆ KONI WƆLE . . .\nbe ni esa akɛ wɔwie?\nwiemɔi ni esa akɛ wɔkɛtsu nii?\nbɔ ni esa akɛ wɔkɛ mɛi awie ahã?\n1, 2. Mɛni hewɔ Biblia lɛ kɛ wɔwiemɔi toɔ la he lɛ?\nYƐ AFI 1871 lɛ, la je yɛ koo ko ni yɔɔ maŋ ko ni atsɛɔ lɛ Wisconsin, ni yɔɔ United States lɛ mli. Eyeee be ko ni koo lɛ fɛɛ here ni eshã wɛɛ. Mɛi 1,200 kɛ sɛɛ gboi, ni tsei aaafee akpekpe toi akpei enyɔ ahiɛ kpãtã. La ko ejeko yɛ United States ni egbe mɛi pii nakai dã. Oketekei tsɔɔ nakai koo lɛ mli, ni etamɔ nɔ ni la sramaŋi bibii jɛ oketeke lɛ eko he, ni no ji nɔ ni hã la lɛ je yɛ koo lɛ mli lɛ. Sane nɛɛ kaiɔ wɔ ŋmalɛ ko ni yɔɔ Yakobo wolo lɛ mli, ni kɛɔ akɛ: “Kwɛ bɔ ni la bibioo nyɛɔ eshãa koo kpele.” (Yakobo 3:5) Te wiemɔi nɛɛ ashishi lɛ?\n2 Yakobo tsɔɔ mli akɛ: “Lilɛi lɛ hu, la ni.” (Yakobo 3:6) “Lilɛi lɛ” ni ekɛtsu nii yɛ biɛ lɛ kɔɔ wɔwiemɔi ahe. Taakɛ bɔ ni la baanyɛ akpãtã nii ahiɛ lɛ, wɔwiemɔi hu baanyɛ afite nii babaoo. Wɔwiemɔi baanyɛ aná mɛi krokomɛi anɔ hewalɛ waa. Biblia lɛ kɛɔ akɛ, “gbele kɛ wala yɛ lilɛi dɛŋ.” (Abɛi 18:21) Shi, ani no tsɔɔ akɛ esaaa akɛ wɔwieɔ kwraa, koni ekaba lɛ akɛ wɔbaayawie nɔ ko fɔŋ ko? Dabida. Eyɛ mli akɛ la baanyɛ akpãtã nii ahiɛ moŋ, shi wɔkɛtsuɔ nii kɛ̃. Nɔ ni he hiaa nɔŋŋ ji, ni wɔhiɛ baahi wɔhe nɔ yɛ bɔ ni wɔkɛtsuɔ nii wɔhãa lɛ he. Akɛ nɔkwɛmɔnɔ lɛ, wɔbaanyɛ wɔkɛ la ahoo nii, wɔkɛhã wɔhe adɔ la, loo wɔkɛhã he ni wɔyɔɔ lɛ akpɛ. Nakai nɔŋŋ kɛ́ wɔkɛ wɔlilɛi tsu nii jogbaŋŋ lɛ, wɔbaanyɛ wɔkɛwo Yehowa hiɛ nyam, ni wɔkɛye wɔbua mɛi krokomɛi.—Lala 19:15.\n3. Kɛ́ wɔmiitao wɔwiemɔi awo mɛi hewalɛ lɛ, mɛɛ nibii etɛ esa akɛ wɔle?\n3 Bɔ ni Yehowa bɔ wɔ ehã lɛ hewɔ lɛ, wɔbaanyɛ wɔkɛ wɔnaabu loo wɔniji ahã mɛi krokomɛi ale nɔ ni yɔɔ wɔjwɛŋmɔ mli, loo bɔ ni wɔnuɔ he wɔhãa. Enɛ ji nikeenii ko ni nɔ bɛ. Wɔbaanyɛ wɔkɛ nikeenii nɛɛ awo mɛi krokomɛi hewalɛ. Shi dani wɔbaanyɛ wɔfee nakai lɛ, esa akɛ wɔle be ni esa akɛ wɔwie, nɔ ni esa akɛ wɔwie, kɛ bɔ ni esa akɛ wɔwie lɛ wɔhã.—Kanemɔ Yakobo 3:9, 10.\nMƐƐ BE ESA AKƐ WƆWIE?\n4. Mɛɛ be esa akɛ wɔfee dioo?\n4 Bei komɛi lɛ, ehi akɛ wɔbaafee dioo. Biblia lɛ kɛɔ akɛ, “dioofeemɔ be yɛ.” (Jajelɔ 3:7) Akɛ nɔkwɛmɔnɔ lɛ, kɛ́ mɔ ko kɛ wɔ miiwie lɛ, esa akɛ wɔfee diŋŋ, ejaakɛ no baatsɔɔ akɛ wɔbuɔ mɔ ni wieɔ lɛ. (Hiob 6:24) Agbɛnɛ hu, saji komɛi yɛ ni amɛji teemɔŋ saji ní esaaa akɛ mɛi krokomɛi leɔ. No hewɔ lɛ, kɛ́ wɔná wɔle saji ni tamɔ nɛkɛ lɛ, esaaa akɛ wɔyatãa. (Abɛi 20:19) Ni kɛ́ mɔ ko wo wɔmli la lɛ, nilee yɛ mli akɛ wɔbaamia wɔhiɛ ni wɔfee dioo.—Lala 4:5.\n5. Kɛ́ wɔhiɛ sɔɔ nikeenii ni Yehowa kɛhã wɔ, ni ji wɔlilɛi lɛ, te wɔkɛbaatsu nii wɔhã tɛŋŋ?\n5 Biblia lɛ kɛɔ akɛ, “wiemɔ be” hu yɛ. (Jajelɔ 3:7) Esa akɛ wɔwie kɛjie Yehowa yi, wɔkɛwo mɛi krokomɛi hewalɛ, wɔkɛtsɔɔ bɔ ni wɔnuɔ he wɔhãa, ni wɔkɛhã mɛi krokomɛi ale nibii ni he hiaa wɔ. (Lala 51:17) Kɛ́ onaanyo ko ke bo nɔ ko lɛ, ekã shi faŋŋ akɛ, obaasumɔ ni okɛtsu nii jogbaŋŋ, koni ena akɛ ohiɛ sɔɔ nɔ ni ehã bo lɛ. Nakai nɔŋŋ kɛ́ wɔkɛ wɔlilɛi tsu nii yɛ gbɛ kpakpa nɔ lɛ, Yehowa baana akɛ wɔhiɛ sɔɔ nikeenii ni ehã wɔ lɛ.\n6. Mɛni hewɔ ehe miihia ni wɔsusu be ni wɔkɛbaawie lɛ he jogbaŋŋ lɛ?\n6 Abɛi 25:11 lɛ kɛɔ akɛ: “Wiemɔ ni awie yɛ be ni sa mli lɛ, etamɔ shika akutui yɛ jwiɛtɛi kpanyai amli.” Ŋmalɛ nɛɛ hãa wɔnaa akɛ, ehe miihia ni wɔsusu be ni wɔkɛbaawie lɛ he jogbaŋŋ. Akutui ni akɛ shika tsuru eshɔ̃ lɛ yɛ fɛo. Shi kɛ́ ato shika akutui nɛɛ awo tsɛnsi ko ni akɛ jwiɛtɛi efee lɛ mli lɛ, esoro efɛo lɛ kwraa! Yɛ gbɛ ni tamɔ nakai nɔŋŋ nɔ lɛ, ekolɛ wɔyɛ nɔ ko kpakpa ko ni wɔbaasumɔ ni wɔkɛɛ mɔ ko. Shi kɛ́ mɔ lɛ baaná he sɛɛ waa lɛ, ja wɔsusu be ni wɔkɛbaawie lɛ he jogbaŋŋ, ni wɔwie yɛ be ni sa mli. Te wɔbaafee tɛŋŋ wɔle be ni sa kɛhã nɔ ko wiemɔ?\n7, 8. Mɛɛ gbɛ nɔ nyɛmimɛi ni yɔɔ Japan lɛ kase Yesu?\n7 Kɛ́ wɔsusuuu be ni wɔkɛbaawie lɛ he dani wɔwie lɛ, ekolɛ mɛi nuŋ nɔ ni wɔbaawie lɛ shishi loo amɛkpɛlɛŋ nɔ. (Kanemɔ Abɛi 15:23.) Akɛ nɔkwɛmɔnɔ lɛ, yɛ March 2011 lɛ, shikpɔŋhosomɔ ko kɛ tsunami ni nyiɛ sɛɛ kɛba lɛ fite nii waa yɛ Japan anaigbɛ. Maji pii ahiɛ kpãtã ni mɛi fe 15,000 gboi. Yehowa Odasefoi ni yɔɔ jɛmɛ lɛ ateŋ mɛi babaoo awekumɛi kɛ amɛnanemɛi gboi. Kɛ̃lɛ, amɛbɔ mɔdɛŋ akɛ amɛkɛ Biblia lɛ baashɛje mɛi krokomɛi ni eyaje shihilɛ nɛɛ mli lɛ amii. Shi, akɛni amɛle akɛ mɛi nɛɛ ateŋ mɛi babaoo ji Buddhabii, ni Biblia lɛ he nɔ ko fioo pɛ amɛle hewɔ lɛ, yɛ nɔ najiaŋ ni amɛkɛ amɛ baawie gbohiiashitee lɛ he lɛ, amɛhã amɛ tsui, ni amɛhã amɛle nɔ hewɔ ni nibii gbohii baa gbɔmɛi kpakpai anɔ.\n8 Nyɛmimɛi nɛɛ kase Yesu. Yesu le akɛ bei komɛi lɛ, esa akɛ efee dioo. Shi ele hu akɛ, bei komɛi lɛ esa akɛ ewie. (Yohane 18:33-37; 19:8-11) Ni emɛ kɛyashi be ni sa dani etsɔɔ ekaselɔi lɛ nibii komɛi. (Yohane 16:12) Nakai pɛpɛɛpɛ ji nɔ ni nyɛmimɛi ni yɔɔ Japan lɛ fee. Amɛmɛ kɛyashi be ni sa dani amɛkɛ mɛi bɔi gbohiiashitee lɛ he wiemɔ. Tsunami lɛ sɛɛ afii enyɔ kɛ fã lɛ, amɛhã mɛi dɛhiɛmɔ wolo ni ji, Ani Gbohii lɛ Baanyɛ Ahi Shi Ekoŋŋ Lɛɛlɛŋ? lɛ. Mɛi pii ŋɔ dɛhiɛmɔ wolo lɛ, ni emli saji lɛ shɛje amɛmii waa. Wɔ hu, kɛ́ wɔsusu shihilɛ ni yɔɔ wɔshikpɔŋkuku lɛ mli, kɛ nɔ ni mɛi ni yɔɔ jɛmɛ lɛ heɔ amɛyeɔ lɛ he lɛ, ebaaye ebua wɔ ni wɔna be ni esa akɛ wɔkɛ amɛ awie.\nEsa akɛ wɔná tsui wɔhã mɛi, ni wɔkwɛ be ni sa ni wɔkɛ amɛ baawie\n9. Mɛɛ shihilɛi krokomɛi amli ehe baahia ni wɔsusu be ni esa akɛ wɔwie lɛ he jogbaŋŋ?\n9 Mɛɛ shihilɛi krokomɛi amli ehe baahia ni wɔsusu be ni esa akɛ wɔwie lɛ he jogbaŋŋ? Eko ji, be ni mɔ ko ewie nɔ ko ni eŋɔɔɔ wɔnaa kwraa. Yɛ nɔ najiaŋ ni wɔbaatsirɛ Ga yisɛɛ wɔhã mɔ lɛ amrɔ nɔŋŋ lɛ, nilee yɛ mli akɛ wɔbaato wɔtsui shi. Ekolɛ, mɔ lɛ leee po akɛ nɔ ni ewie lɛ egba wɔnaa, ni ehe ebahiaŋ ni wɔbi lɛ he sane. Shi kɛ́ wɔsusu sane lɛ he, ni wɔna akɛ eyɛ hiɛdɔɔ, ni ehe baahia ni wɔya mɔ lɛ ŋɔɔ ni wɔkɛ lɛ ayawie he lɛ, no lɛ, esa akɛ wɔmɛ ni wɔtsui aba shi dani wɔya. (Kanemɔ Abɛi 15:28.) Shihilɛ kroko hu ji, be ni wɔmiitao wɔwie anɔkwale lɛ he wɔtsɔɔ wɔwekumɛi ni jeee Yehowa Odasefoi lɛ. Esa akɛ wɔná tsui wɔhã amɛ, wɔsusu nɔ ni wɔbaakɛɛ amɛ lɛ he jogbaŋŋ, ni wɔkwɛ be ni sa ni wɔkɛ amɛ baawie.\nMƐƐ WIEMƆI ESA AKƐ WƆKƐTSU NII?\n10. (a) Mɛni hewɔ esa akɛ wɔkwɛ wɔwiemɔi jogbaŋŋ lɛ? (b) Mɛɛ wiemɔi esaaa akɛ ejeɔ wɔnaa? Okɛ enɛ nɔkwɛmɔnɔ ahã.\n10 Wɔwiemɔi baanyɛ ahã mɛi amii ashɛ amɛhe loo amɛtsui akumɔ. (Kanemɔ Abɛi 12:18.) Mɛi ni yɔɔ Satan je lɛ mli lɛ ateŋ mɛi babaoo ‘ejɔɔ amɛlilɛii anaa tamɔ klante,’ ni amɛwiemɔi yeɔ awui tamɔ “gãimlibii.” (Lala 64:4) Bei pii lɛ, amɛkaseɔ enɛ kɛjɛɔ sinii kɛ TV nɔ nifeemɔi ni amɛkwɛɔ lɛ amli. Shi akɛ Kristofoi lɛ, esaaa akɛ wɔwieɔ nibii ni yɔɔ dɔlɛ wɔshiɔ mɛi krokomɛi. Akɛ nɔkwɛmɔnɔ lɛ, esaaa akɛ wɔwieɔ nibii ni yɔɔ dɔlɛ wɔshiɔ mɛi krokomɛi koni wɔkɛwo mɛi anaa ŋmɔlɔ kɛkɛ. Tɔmɔ ko bɛ he akɛ wɔbaawo mɛi anaa ŋmɔlɔ; ehãa sanegbaa ŋɔɔ. Shi esaaa akɛ wɔjɛɔ mɛi, loo wɔwieɔ nɔ ko kɛshwieɔ amɛhiɛiaŋ shi koni wɔkɛwo mɛi anaa ŋmɔlɔ. Biblia lɛ fãa wɔ akɛ, wɔjie “wiemɔ fɔŋ srɔtoi fɛɛ” kɛje wɔnaa. Ekɛɔ hu akɛ: “Wiemɔ kpɔtɔi ko akaje nyɛnaa, shi moŋ nɔ ni hi ní tswaa mɔ maa shi, taakɛ hiamɔ lɛ ji lɛ, ní mɛi ni nuɔ lɛ aná nɔ ko ní sɛɛnamɔ yɔɔ he.”—Efesobii 4:29, 31.\n11. Mɛni baanyɛ aye abua wɔ ni wɔkɛ wiemɔi ni sa atsu nii kɛ́ wɔkɛ mɛi miiwie?\n11 Yesu wie akɛ: “Nɔ ni eyi tsui lɛ kɛteke nɔ lɛ, no naabu lɛ wieɔ.” (Mateo 12:34) Ni tsɔɔ akɛ, nibii ni jeɔ wɔnaa lɛ hãa anaa bɔ ni wɔnuɔ he wɔhãa diɛŋtsɛ. No hewɔ lɛ, kɛ́ wɔsumɔɔ mɛi, ni amɛsane kã wɔtsui nɔ lɛɛlɛŋ lɛ, ewaaa akɛ wɔkɛ wiemɔi ni hi, ni yɔɔ nyam, ni woɔ mɔ hewalɛ baatsu nii kɛ́ wɔkɛ amɛ miiwie.\n12. Mɛɛ nibii krokomɛi baanyɛ aye abua wɔ ni wɔná wiemɔi ni sa ni wɔkɛtsu nii?\n12 Ebiɔ mɔdɛŋbɔɔ dani wɔbaanyɛ wɔná wiemɔi ni sa ni wɔkɛtsu nii. Maŋtsɛ Solomon nilelɔ lɛ po ‘jwɛŋ nibii ahe ni etao nibii amli,’ bɔ ni afee ni ená wiemɔi ni ŋɔɔ, ni ja, ni ji anɔkwale koni ekɛŋma ewolo lɛ. (Jajelɔ 12:9, 10) Nɛgbɛ wɔbaanyɛ wɔná wiemɔi ni ŋɔɔŋɔi yɛ ni wɔkɛtsu nii? Wɔbaanyɛ wɔná eko yɛ Biblia lɛ kɛ asafo lɛ woji lɛ amli. Kɛ́ wɔna wiemɔ ko ni wɔnuuu shishi lɛ, wɔbaanyɛ wɔkwɛ yɛ dishinari mli, loo wɔbi mɛi. Kɛfata he lɛ, wɔbaanyɛ wɔkase Yesu. Yehowa tsɔɔ Yesu bɔ ni esa akɛ “ekɛ mɔ ni etɔ lɛ lɛ” awie ahã. Enɛ hewɔ lɛ, be fɛɛ be lɛ, Yesu le nɔ ni esa akɛ ewie, ni no ye ebua mɛi ni bo lɛ toi lɛ waa. (Yesaia 50:4) Wɔ hu wɔbaanyɛ wɔfee nakai. Ehe miihia ni wɔsusu bɔ ni wɔwiemɔi baaná mɛi anɔ hewalɛ ahã lɛ he. (Yakobo 1:19) Wɔbaanyɛ wɔbi wɔhe akɛ: ‘Nɔ ni miyawie nɛɛ, te mɔ lɛ baanu shishi ehã tɛŋŋ? Te ebaanu he ehã tɛŋŋ?’\n13. Mɛni hewɔ esa akɛ wɔkɛ wiemɔi ni shishinumɔ waaa atsu nii lɛ?\n13 Yɛ blema Israel lɛ, kɛ́ aatao abua maŋ lɛ naa lɛ, akpãa tɛtɛrɛmantɛrɛ kɛtsɛɔ amɛ. Kɛ́ Israel asraafoi lɛ tee ta, ni be shɛ ni amɛbaatutua amɛhenyɛlɔi lɛ, no hu akpãa tɛtɛrɛmantɛrɛ, shi esoro bɔ ni akpãa lɛ ahãa. No hewɔ lɛ, kɛ́ maŋ lɛ tee ta, ni mɔ ni kpãa tɛtɛrɛmantɛrɛ lɛ kpãaa ni ebaagbɛɛ faŋŋ lɛ, eye awui! Biblia lɛ kɛ wiemɔ ni shishinumɔ waaa toɔ tɛtɛrɛmantɛrɛ gbɛɛmɔ ni yɔɔ faŋŋ he. Kɛ́ wɔkɛ wɔwiemɔ lɔgɔ shi ni efee kɔŋtɔŋŋ lɛ, mɛi ni boɔ wɔ toi lɛ ayiŋ baafutu amɛ loo amɛbaanu sane ni wɔwieɔ lɛ shishi yɛ gbɛ kroko nɔ. No hewɔ lɛ, esa akɛ wɔhã wɔwiemɔ aya tɛ̃ɛ ni emli akã shi, shi yɛ nakai beiaŋ nɔŋŋ lɛ, esa akɛ bulɛ ahi he, ni wɔkwɛ jogbaŋŋ ni wɔkawie kpookpoo.—Kanemɔ 1 Korintobii 14:8, 9.\n14. Mɛɛ nɔkwɛmɔnɔ hãa wɔnaa akɛ Yesu kɛ wiemɔi ni shishinumɔ waaa tsuɔ nii?\n14 Yesu kɛ wiemɔi ni shishinumɔ waaa tsu nii. Wɔnaa enɛ he nɔkwɛmɔnɔ yɛ maŋshiɛmɔ ni ehã ni aŋma afɔ̃ shi yɛ Mateo yitso 5 kɛyashi yitso 7 lɛ mli. Kɛ́ okane nakai maŋshiɛmɔ lɛ, obaana akɛ Yesu wooo etoibolɔi lɛ afua, ni asaŋ ewooo ewiemɔi lɛ ahe fe nine. Ekɛ jɛmɔ wiemɔi kɛ wiemɔ krokomɛi ni tamɔ nakai tsuuu nii. Nibii ni Yesu tsɔɔ lɛ ahe miihia waa, ni amɛmli kwɔlɔ hu. Fɛɛ sɛɛ lɛ, ekɛ wiemɔi ni shishinumɔ waaa tsu nii. Akɛ nɔkwɛmɔnɔ lɛ, be ni Yesu miitao etsɔɔ ekaselɔi lɛ akɛ esaaa akɛ amɛgbaa amɛhe naa kɔkɔɔkɔ yɛ nɔ ni amɛbaaye he lɛ, naa bɔ ni etsɔɔ naa ehã: Ekɛɛ amɛ akɛ Yehowa lɛɔ loofɔji lɛ be fɛɛ be, kɛkɛ ni ebi amɛ akɛ, “Ani nyɛjara waaa kwraa fe amɛ?” (Mateo 6:26) Namɔ po nuŋ wiemɔi ni Yesu kɛtsu nii lɛ shishi? Kɛ̃lɛ, no nɔ etsɔ ewo ekaselɔi lɛ hewalɛ ni eye ebua amɛ ní amɛnu sane ni he hiaa waa nɛɛ shishi.\nTE ESA AKƐ WƆKƐ MƐI AWIE AHÃ TƐŊŊ?\n15. Mɛni hewɔ esa akɛ wɔkɛ mɛi awie kɛ mlihilɛ lɛ?\n15 Jeee wiemɔi ni wɔkɛbaatsu nii lɛ pɛ he esa akɛ wɔsusu; esa akɛ wɔsusu bɔ ni wɔbaawie lɛ wɔhã lɛ hu he, ejaakɛ fɛɛ he miihia waa. Mɛi nya Yesu wiemɔi lɛ ahe waa, ejaakɛ ekɛ “wiemɔi ni ŋɔɔ” tsu nii, ni ejɛ mlihilɛ mli ekɛ amɛ wie. (Luka 4:22) Kɛ́ wɔkɛ mɛi wie kɛ mlihilɛ lɛ, bei pii lɛ, amɛboɔ wɔ toi ni amɛkpɛlɛɔ nɔ ni wɔkɛɔ amɛ lɛ nɔ. (Abɛi 25:15) Nɔ kome ni baaye abua wɔ ni wɔwie kɛ mlihilɛ ji, ni wɔbaabu mɛi ni wɔkɛwieɔ lɛ, ni wɔsusu bɔ ni wɔwiemɔi lɛ baaná amɛnɔ hewalɛ ahã lɛ he. Nakai Yesu fee. Akɛ nɔkwɛmɔnɔ lɛ, be ko lɛ, ena akɛ mɛi babaoo ebabua shi ni amɛmiitao ni etsɔɔ amɛ nii. No hewɔ lɛ, mɛni efee? Emusuŋ tsɔ lɛ yɛ amɛ hewɔ, ni etsɔɔ amɛ nibii pii. (Marko 6:34) Be ni mɛi jɛɔ lɛ po lɛ, ejɛɛɛ amɛ eko etooo najiaŋ.—1 Petro 2:23.\n16, 17. (a) Mɛɛ gbɛ nɔ wɔbaanyɛ wɔkase Yesu kɛ́ wɔkɛ wɔwekumɛi kɛ wɔnanemɛi miiwie? (Kwɛmɔ mfoniri ni yɔɔ nikasemɔ lɛ shishijee lɛ.) (b) Mɛɛ yibii kpakpai jɛ mlihilɛ mli ni nyɛmi yoo ko jɛ ewie lɛ mli kɛba?\n16 Wɔsumɔɔ wɔwekumɛi kɛ wɔnanemɛi asane. Shi kɛ́ wɔyakwɛɛɛ jogbaŋŋ lɛ, wɔkɛ amɛ baawie bɔ ni esaaa. Ekolɛ, bɔ ni wɔkɛ amɛ yɔɔ lɛ hewɔ lɛ, wɔbaasusu akɛ kɛ́ wɔkɛ amɛ wie bɔ ni wɔsumɔɔ po lɛ, efeee nɔ ko. Shi Yesu efeee nakai. Ekɛ enanemɛi ewieee bɔ ni esumɔɔ. Be ko be ni amɛteŋ mɛi komɛi kɛ amɛhe taa naa yɛ mɔ ni ji agbo fe fɛɛ yɛ amɛteŋ lɛ he lɛ, ejɛ mlihilɛ mli ejaje amɛ. Eŋɔ gbekɛ bibioo ko ni ekɛ lɛ damɔ amɛteŋ, ni ekɛɛ amɛ akɛ amɛba amɛhe shi tamɔ gbekɛbii bibii. (Marko 9:33-37) Asafoŋ onukpai baanyɛ akase nɔ ko kɛjɛ nɔ ni Yesu fee lɛ mli. Kɛ́ amɛmiiwo mɛi ŋaa lɛ, esa akɛ amɛfee nakai kɛ mlihilɛ.—Galatiabii 6:1.\n17 Kɛ́ mɔ ko kɛɛ wɔ nɔ ko ni yɔɔ mlila po lɛ, ehi waa akɛ wɔbaajɛ mlihilɛ mli wɔhã lɛ hetoo. (Abɛi 15:1) Akɛ nɔkwɛmɔnɔ lɛ, no mli lɛ, nyɛmi yoo ko yɛ binuu ko ni eshɛ eblahiiaŋ ní ekome too etsɔseɔ lɛ. Ebinuu nɛɛ kwaa efeɔ tamɔ nɔ ni eesɔmɔ Yehowa, shi asomoaŋ lɛ, eefee nibii gbohii yɛ dujiaŋ. Nyɛmi yoo lɛ sane fee nyɛmi yoo kroko ni yɔɔ amɛsafo lɛ mli lɛ mɔbɔ waa, ni ekɛɛ lɛ akɛ: “Miina akɛ oleee bi tsɔsemɔ.” Oblanyo lɛ mami susu sane lɛ he fioo, ni ehere nɔ akɛ: “Eji anɔkwale akɛ nibii eyaaa lɛ jogbaŋŋ bianɛ, shi miitsɔse lɛ lolo. Efeɔ mi akɛ, ja wɔfo Harmagedon dani wɔbaana sane lɛ naa faŋŋ.” Bɔ ni mami lɛ mɔ etsui mli, ní ejɛ mlihilɛ mli ekɛ nyɛmi yoo lɛ wie lɛ hewɔ lɛ, naanyobɔɔ ni yɔɔ amɛteŋ lɛ fiteee. Oblanyo lɛ nu sanegbaa ni tee nɔ yɛ emami kɛ nyɛmi yoo lɛ teŋ lɛ, ni ena akɛ emami kpooko ejeŋ ehãko lɛ. Enɛ tsirɛ lɛ ni ekɛ nanemɛi gbohii ni ekɛnyiɛ lɛ kpa bɔɔ ni abaptisi lɛ. Sɛɛ mli lɛ, ená hegbɛ eyasɔmɔ yɛ Betel. No hewɔ lɛ, kɛ́ wɔnyɛmimɛi Kristofoi wɔkɛwieɔ jio, wɔwekumɛi jio, gbɔi jio, esa akɛ wɔwiemɔ “he abaa nyam daa, kɛ́ wɔɔkɛɛ lɛ, ŋoo ahi mli.”—Kolosebii 4:6.\n18. Mɛɛ gbɛ nɔ wɔbaanyɛ wɔkase Yesu?\n18 Gbɛi srɔtoi ni wɔtsɔɔ nɔ wɔhãa mɛi leɔ wɔsusumɔi kɛ bɔ ni wɔnuɔ he wɔhãa lɛ, ji nikeenii ko ni nɔ bɛ ni Yehowa kɛduro wɔ. Kɛ́ wɔkase Yesu lɛ, wɔbaale be ni esa akɛ wɔwie, kɛ wiemɔi ni esa akɛ wɔkɛtsu nii, ni wɔbaawie kɛ mlihilɛ be fɛɛ be. No hewɔ lɛ, nyɛhãa wɔkɛ wɔwiemɔi awoa mɛi hewalɛ, koni Yehowa aná miishɛɛ.\nWɔwie yɛ mlihilɛ mli: Kɛ́ wɔbuɔ mɛi krokomɛi, ni wɔsusuɔ bɔ ni wɔwiemɔi baaná amɛnɔ hewalɛ ahã lɛ he lɛ, wɔkɛ amɛ baawie yɛ mlihilɛ mli, wɔbolɔŋ wɔwoŋ amɛ, ni wɔwieŋ nibii ni yɔɔ dɔlɛ wɔshiŋ amɛ\nOKƐ OWIEMƆ AWO YEHOWA HIƐ NYAM\nBE NI ESA AKƐ WƆWIE: Wiemɔ yɛ be ni sa mli\nNƆ NI ESA AKƐ WƆWIE: Susumɔ wiemɔi ni okɛbaatsu nii lɛ ahe\nBƆ NI ESA AKƐ WƆWIE LƐ WƆHÃ: Okɛ mɛi awie yɛ mlihilɛ mli


Mateo 13 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nMAŊTSƐYELI LƐ HE NƆKWƐMƆNII (1-52)\nNidulɔ lɛ (1-9)\nNɔ hewɔ ni Yesu kɛ nɔkwɛmɔnii tsu nii (10-17)\nEtsɔɔ nidulɔ lɛ he nɔkwɛmɔnɔ lɛ mli (18-23)\nŊmaa lɛ kɛ jwɛii lɛ (24-30)\nSinapi wu lɛ kɛ masha lɛ (31-33)\nNɔkwɛmɔnii ni ekɛtsu nii lɛ woɔ gbalɛ obɔ (34, 35)\nEtsɔɔ ŋmaa lɛ kɛ jwɛii lɛ he nɔkwɛmɔnɔ lɛ mli (36-43)\nJwetri ni aŋɔtee kɛ adiagba kpakpa lɛ (44-46)\nTsãani lɛ (47-50)\nJwetrii hei kɛ ememeji (51, 52)\nAkpoo Yesu yɛ emaŋ (53-58)\n13 Nakai gbi lɛ nɔ lɛ, Yesu je shĩa lɛ ni eyata ŋshɔ lɛ naa. 2 Ni asafoku babaoo babua amɛhe naa yɛ eŋɔɔ, no hewɔ lɛ, ekwɔ lɛlɛ ko ni eta mli, ni asafoku lɛ fɛɛ damɔ ŋshɔ lɛ naa. 3 Kɛkɛ ni ekɛ nɔkwɛmɔnii* tsu nii kɛwie nibii pii etsɔɔ amɛ ekɛɛ: “Naa! Nidulɔ ko yiŋ etee nidumɔ. 4 Be ni eduɔ nii lɛ, dumɔwui lɛ ekomɛi yashwie gbɛ he, ni loofɔji ba amɛbakɔlɔ amɛye. 5 Ekrokomɛi yashwie tɛsai anɔ, he ni amɛnáaa sũ babaoo yɛ, ni amrɔ lɛ amɛkwɛ̃kwɛ̃ɛ ejaakɛ sũ lɛ mli kwɔɔɔ. 6 Shi be ni hulu lɛ te shi lɛ eshã amɛ, ni akɛni amɛbɛ shishifã hewɔ lɛ, amɛŋala. 7 Ekrokomɛi yashwie ŋmeii ateŋ ni ŋmeii lɛ hole amɛhe nɔ ni amɛmia amɛ. 8 Ni ekrokomɛi hu yashwie sũ kpakpa nɔ, ni amɛbɔi yibiiwoo, eko wo oha, eko wo nyɔŋmai ekpaa, ni ekroko hu wo nyɔŋmai etɛ. 9 Mɔ ni yɔɔ toi lɛ, hã ebo toi.” 10 No hewɔ lɛ, kaselɔi lɛ ba eŋɔɔ amɛbabi lɛ akɛ: “Mɛni hewɔ okɛ nɔkwɛmɔnii* tsuɔ nii kɛwieɔ otsɔɔ amɛ lɛ?” 11 Ehere nɔ akɛ: “Nyɛ lɛ akɛhã nyɛ akɛ nyɛnu ŋwɛi Maŋtsɛyeli lɛ he teemɔŋ saji krɔŋkrɔŋi lɛ ashishi, shi amɛ lɛ akɛhãko amɛ. 12 Ejaakɛ mɔ fɛɛ mɔ ni yɔɔ nɔ ko lɛ, abaahã lɛ eko afata he, ni abaahã ená ni eteke nɔ; shi mɔ fɛɛ mɔ ni bɛ nɔ ko lɛ, nɔ ni eyɔɔ tete lɛ, abaashɔ̃ yɛ edɛŋ. 13 Enɛ hewɔ mikɛ nɔkwɛmɔnii* tsuɔ nii kɛwieɔ tsɔɔ amɛ lɛ; ejaakɛ amɛkwɛɔ nii moŋ, shi yakatswaa amɛkwɛɔ lɛ, ni amɛnuɔ moŋ, shi yakatswaa amɛnuɔ lɛ, asaŋ amɛnuuu shishi. 14 Ni Yesaia gbalɛ lɛ miiba mli yɛ amɛgbɛfaŋ. Ekɛɔ akɛ: ‘Nu lɛ nyɛbaanu moŋ nɛ, shi nyɛnuŋ shishi kɔkɔɔkɔ, ni kwɛmɔ lɛ nyɛbaakwɛ moŋ nɛ, shi nyɛnaŋ kɔkɔɔkɔ. 15 Ejaakɛ mɛi nɛɛ atsui ekpiliŋ, ni amɛkɛ amɛtoii nuɔ moŋ shi amɛfeee he nɔ ko, ni amɛŋamɔ amɛhiŋmɛii koni amɛkɛ amɛhiŋmɛii akana ni amɛkɛ amɛtoii akanu ni amɛkɛ amɛtsui akanu shishi ni amɛkakpale, ni mitsa amɛ.’ 16 “Shi nyɛhiŋmɛii yɛ miishɛɛ ejaakɛ amɛmiina nii, kɛ nyɛtoii hu, ejaakɛ amɛmiinu nii. 17 Ejaakɛ lɛɛlɛŋ, miikɛɛ nyɛ akɛ, gbalɔi kɛ jalɔi babaoo shwe akɛ amɛna nibii ni nyɛnaa nɛɛ, shi amɛyanaaa, asaŋ amɛshwe akɛ amɛnu nibii ni nyɛnuɔ nɛɛ, shi amɛyanuuu. 18 “Agbɛnɛ, nyɛboa nuu ni du nii lɛ he nɔkwɛmɔnɔ* lɛ mlitsɔɔmɔ lɛ toi. 19 Kɛ́ mɔ ko nu Maŋtsɛyeli lɛ he wiemɔ lɛ shi enuuu shishi lɛ, mɔ fɔŋ lɛ baa ebasháa nɔ ni adu yɛ etsui mli lɛ; enɛ ji nɔ ni adu yɛ gbɛ lɛ he lɛ. 20 Shi nɔ ni adu yɛ tɛsai anɔ lɛ ji mɔ ni nuɔ wiemɔ lɛ ni amrɔ lɛ ekɛ miishɛɛ kpɛlɛɔ nɔ. 21 Kɛ̃lɛ, akɛni ebɛ shishifã yɛ emli hewɔ lɛ, ehiɔ shi be fioo, ni kɛ́ amanehulu loo yiwaa te shi yɛ wiemɔ lɛ hewɔ lɛ, amrɔ lɛ enane tɔ̃tɔɔ. 22 Shi nɔ ni adu yɛ ŋmeii ateŋ lɛ ji mɔ ni nuɔ wiemɔ lɛ, shi shihilɛ gbɛjianɔtoo nɛɛ* mli yeyeeyefeemɔ lɛ kɛ ninámɔ lakamɔ lɛ miaa wiemɔ lɛ, ni ewooo yibii. 23 Shi nɔ ni adu yɛ sũ kpakpa lɛ nɔ lɛ ji mɔ ni nuɔ wiemɔ lɛ ni enuɔ shishi, ni ewoɔ yibii lɛɛlɛŋ, eko woɔ oha, eko woɔ nyɔŋmai ekpaa, ni ekroko hu woɔ nyɔŋmai etɛ.” 24 Egba amɛ nɔkwɛmɔnɔ* kroko ekɛɛ: “Ŋwɛi Maŋtsɛyeli lɛ tamɔ nuu ko ni du dumɔwu kpakpa yɛ eŋmɔ mli. 25 Be ni mɛi ewɔ lɛ, ehenyɛlɔ ba ni ebadu jwɛii kɛfutu ŋmaa lɛ ni eshi etee. 26 Be ni ŋmaa lɛ kwɛ̃ ni ewo yibii lɛ, kɛkɛ ni jwɛii lɛ hu pue. 27 No hewɔ lɛ shĩatsɛ lɛ nyɔji lɛ ba eŋɔɔ ni amɛbabi lɛ akɛ, ‘Nuŋtsɔ, ani jeee dumɔwu kpakpa odu yɛ oŋmɔ lɛ mli? Belɛ, nɛgbɛ jwɛii nɛɛ jɛ mɔ?’ 28 Ekɛɛ amɛ akɛ, ‘Henyɛlɔ ko, gbɔmɔ ko, bafee enɛ.’ Nyɔji lɛ kɛɛ lɛ akɛ, ‘Belɛ, ani oosumɔ ni wɔya wɔyafãmɔ amɛ?’ 29 Ekɛɛ akɛ, ‘Dabi, bɔ ni afee ni ekaba lɛ akɛ be ni nyɛfãmɔɔ jwɛii lɛ, nyɛaafãmɔ ŋmaa lɛ hu kɛfutu. 30 Nyɛhãa fɛɛ adaraa kɛyashi nikpamɔ be lɛ, ni nikpamɔ be lɛ mli lɛ, makɛɛ nikpalɔi lɛ akɛ: Klɛŋklɛŋ lɛ, nyɛfãmɔa jwɛii lɛ, ni nyɛfimɔa amɛ keikei, ni nyɛshãa; no sɛɛ lɛ, nyɛbuaa ŋmaa lɛ naa kɛyawoa minitoohe lɛ.’” 31 Egba amɛ nɔkwɛmɔnɔ* kroko ekɛɛ: “Ŋwɛi Maŋtsɛyeli lɛ tamɔ sinapi wu, ni mɔ ko kɔ ni eyadu yɛ eŋmɔ mli. 32 Anɔkwa, eji dumɔwui lɛ ateŋ bibioo fe fɛɛ, shi kɛ́ eda lɛ, eji yelibaa tsei lɛ ateŋ nɔ ni da fe fɛɛ, ni ebatsɔɔ tso, ni no hewɔ lɛ, ŋwɛi loofɔji baa amɛbahiɔ eniji lɛ anɔ.” 33 Esaa egba amɛ nɔkwɛmɔnɔ* kroko ekɛɛ: “Ŋwɛi Maŋtsɛyeli lɛ tamɔ masha ni yoo ko ŋɔ efutu mamu* ni falɛ shɛɔ susumɔnii agboi etɛ mli kɛyashi fɛɛ sha.” 34 Nibii nɛɛ fɛɛ Yesu tsɔ nɔkwɛmɔnii* anɔ ekɛ asafoku lɛ wie. Anɔkwa, ekɛ amɛ ewieee ni ekɛ nɔkwɛmɔnɔ* tsuuu nii, 35 bɔ ni afee ni nɔ ni atsɔ gbalɔ lɛ nɔ awie lɛ aba mli akɛ: “Magbele minaa kɛ nɔkwɛmɔnii;* majaje nibii ni aŋɔtee kɛjɛ be ni ato shishi lɛ* matsɔɔ.” 36 Agbɛnɛ, be ni ewo asafoku lɛ gbɛ lɛ, etee shĩa lɛ mli. Ekaselɔi lɛ ba eŋɔɔ amɛbakɛɛ akɛ: “Tsɔɔmɔ wɔ ŋmɔ lɛ mli jwɛii lɛ he nɔkwɛmɔnɔ* lɛ shishi.” 37 Ehã hetoo akɛ: “Dumɔwu kpakpa lɛ dulɔ lɛ ji gbɔmɔ Bi lɛ; 38 ŋmɔ lɛ ji je lɛ. Dumɔwu kpakpa lɛ ji Maŋtsɛyeli lɛ bii lɛ, shi jwɛii lɛ ji mɔ fɔŋ lɛ bii lɛ, 39 ni henyɛlɔ ni du amɛ lɛ ji Abonsam. Nikpamɔ be lɛ ji shihilɛ gbɛjianɔtoo ko* naagbee gbii, ni nikpalɔi lɛ ji ŋwɛibɔfoi. 40 No hewɔ lɛ, bɔ ni abua jwɛii lɛ anaa ni ashã kɛ la lɛ, nakai nɔŋŋ ebaaba lɛ yɛ shihilɛ gbɛjianɔtoo lɛ* naagbee gbii lɛ amli. 41 Gbɔmɔ Bi lɛ baatsu ebɔfoi, ni amɛbaabua nanetɔ̃tɔmɔnii fɛɛ kɛ mɛi ni tsuɔ mlatɔmɔ nii lɛ anaa kɛjɛ e-Maŋtsɛyeli lɛ mli, 42 ni amɛbaashɛrɛ amɛ amɛshwie la flɔnɔɔ lɛ mli. Jɛmɛ ji he ni amɛbaafo ni amɛbaakpe amɛnyanyɔjiashi yɛ. 43 Nakai beiaŋ lɛ, jalɔi baakpɛ waa tamɔ hulu yɛ amɛ-Tsɛ lɛ Maŋtsɛyeli lɛ mli. Mɔ ni yɔɔ toi lɛ, hã ebo toi. 44 “Ŋwɛi Maŋtsɛyeli lɛ tamɔ jwetri ko ni aŋɔtee yɛ koo mli, ni nuu ko yana ni eŋɔtee; ni miishɛɛ ni ená lɛ sɔŋŋ hewɔ lɛ etee eyahɔ̃ɔ nibii fɛɛ ni eyɔɔ, ni eyahé nakai shikpɔŋ lɛ. 45 “Asaŋ ŋwɛi Maŋtsɛyeli lɛ tamɔ jarayelɔ gbɛfãlɔ ko ni miitao adiagbai kpakpai. 46 Be ni eyana adiagba kome ni jara wa lɛ, etee ni amrɔ lɛ eyahɔ̃ɔ nibii fɛɛ ni eyɔɔ lɛ ni eyahé. 47 “Asaŋ ŋwɛi Maŋtsɛyeli lɛ tamɔ tsãani ni aŋmɛ yɛ ŋshɔ mli koni edũ ŋshɔŋ loi srɔtoi lɛ fɛɛ eko. 48 Be ni eyi lɛ, amɛgbala kɛba ŋshɔ lɛ naa, ni amɛtara shi amɛbua ekpakpai lɛ anaa amɛwo nii amli, shi nɔ ni ehiii lɛ amɛshɛrɛ amɛshwie. 49 Nakai ebaaba lɛ yɛ shihilɛ gbɛjianɔtoo lɛ* naagbee gbii lɛ amli. Ŋwɛibɔfoi lɛ baaya ni amɛyatse mɛi fɔji lɛ kɛje jalɔi lɛ ahe 50 ni amɛbaashɛrɛ amɛ amɛshwie la flɔnɔɔ lɛ mli. Jɛmɛ ji he ni amɛbaafo ni amɛbaakpe amɛnyanyɔjiashi yɛ. 51 “Ani nyɛnu nii nɛɛ fɛɛ shishi?” Amɛkɛɛ lɛ akɛ: “Hɛɛ.” 52 Kɛkɛ ni ekɛɛ amɛ akɛ: “Kɛ́ nakai ni lɛ, maŋ tsɔɔlɔ fɛɛ maŋ tsɔɔlɔ ní atsɔɔ lɛ ŋwɛi Maŋtsɛyeli lɛ he nii lɛ, etamɔ mɔ ko, shĩatsɛ ko, ni jieɔ nii hei kɛ nii memeji fɛɛ kɛjɛɔ ejwetritoohe lɛ.” 53 Be ni Yesu gba amɛ nɔkwɛmɔnii* nɛɛ egbe naa lɛ, eshi jɛmɛ etee. 54 Be ni eba emaŋ lɛ mli lɛ, ebɔi amɛ nitsɔɔmɔ yɛ amɛkpeehe lɛ, ni no hã amɛhe jɔ̃ amɛhe ni amɛkɛɛ: “Nɛgbɛ nuu nɛɛ ná hiɛshikamɔ kɛ hewalɛ nitsumɔi nɛɛ kɛjɛ? 55 Ani jeee kapintafonyo lɛ bi lɛ nɛ? Ani jeee enyɛ atsɛɔ lɛ Maria, ni enyɛmimɛi hii lɛ hu atsɛɔ amɛ Yakobo kɛ Yosef kɛ Simon kɛ Yuda lɛ? 56 Ni enyɛmimɛi yei lɛ, ani jeee amɛ fɛɛ amɛkɛ wɔ yɔɔ? Belɛ, nɛgbɛ nuu nɛɛ ná nii nɛɛ fɛɛ kɛjɛ mɔ?” 57 No hewɔ lɛ, amɛnane bɔi tɔ̃tɔmɔ yɛ ehewɔ. Shi Yesu kɛɛ amɛ akɛ: “Awoɔ gbalɔ hiɛ nyam yɛ he fɛɛ he, ja emaŋ kɛ lɛ diɛŋtsɛ eshĩa kɛkɛ.” 58 Ni etsuuu hewalɛ nitsumɔi babaoo yɛ jɛmɛ yɛ hemɔkɛyeli ni amɛbɛ lɛ hewɔ.\n^ Mamu ji nibii tamɔ abele gbiŋ, omɔ gbiŋ, ŋmaa gbiŋ, kɛ amɛhenɔi ni agbɛlɛ lɛ mɔnyɔmɔnyɔ.\n^ Aloo eeenyɛ efee akɛ, “be ni ato je lɛ shishi lɛ.”\n^ Aloo “yinɔ ko.” Kwɛmɔ Wiemɔi Titrii Amligbalamɔ lɛ.